open-index/open-wikipedia-markdown huggingface dataset:
നാരായണ ഭട്ടതിരി

മലയാളത്തിലെ പ്രമുഖ കാലിഗ്രാഫിക് ആർട്ടിസ്റ്റാണ് **നാരായണ ഭട്ടതിരി (Narayana Bhattathiri)**. 

കേരളത്തിലെ പന്തളത്തിനടുത്തുള്ള എടപ്പൊൺ എന്ന കൊച്ചുഗ്രാമത്തിലാണ് നാരായണ ഭട്ടതിരി ജനിച്ചത്. 
തിരുവനന്തപുരം ഫൈൻ ആർട്സ് കോളേജിൽ നിന്ന്  ചിത്രകലയിൽ പഠനം പൂർത്തിയാക്കിയ ഭട്ടതിരി കഴിഞ്ഞ 50 വർഷമായി നിരവധി വാരികകളിലും മറ്റുമായി അനേകതരത്തിലുള്ള വ്യത്യസ്തമായ മലയാളം ടൈറ്റിലുകൾ ചെയ്തിട്ടുണ്ട്. 

കലാകൗമുദിയിലും പിന്നീട് മലയാളം വാരികയിലും പ്രവർത്തിച്ച ഭട്ടതിരി ഇപ്പോൾ വിവിധ പ്രസിദ്ധീകരണങ്ങൾക്കുവേണ്ടി ഡിസൈൻ ജോലികൾചെയ്യുന്നു 

ഇന്ത്യയുടെ വിവിധ ഭാഗങ്ങളിലുള്ള ആർട്ട് ഗാലറികളിലും വിദ്യാഭ്യാസ സ്ഥാപനങ്ങളിലും അദ്ദേഹം നിരവധി പ്രദർശനങ്ങൾ നടത്തിയിട്ടുണ്ട്. (ന്യൂഡൽഹി, മുംബൈ, ചെന്നൈ, തൃശ്ശൂർ, കൊച്ചി, തിരുവനന്തപുരം, പൊന്നാനി, മലപ്പുറം, പന്തളം, തിരൂർ എന്നിവിടങ്ങളിൽ)

കേരളത്തിലെ ഇന്റർനാഷണൽ കാലിഗ്രാഫി ഫെസ്റ്റിവൽ 2023, 2024 വർഷങ്ങളിൽ അദ്ദേഹം ഫെസ്റ്റിവൽ ഡയറക്ടറായിരുന്നു. ഇന്ത്യയിൽ കാലിഗ്രാഫിക്കായി മാത്രമുള്ള ഏക ഫെസ്റ്റിവലാണിത്.

മൂന്ന് മലയാളം യൂണികോഡ് ഫോണ്ടുകൾ അദ്ദേഹം രൂപകൽപ്പന ചെയ്തിട്ടുണ്ട്. 

നിലവിൽ തിരുവനന്തപുരം വഴുതക്കാട്ട് താമസം. ഭാര്യ: മിനി. മക്കൾ: അപ്പു, രാമു.

## പുരസ്കാരങ്ങളും അംഗീകാരങ്ങളും
* വേൾഡ് കലിഗ്രഫി അസോസിയേഷൻ ഓണററി പ്രസിഡന്റ് - 2026 മുതൽ
* **കേരളശ്രീ പുരസ്കാരം 2024:** കേരള സർക്കാർ നൽകുന്ന ഏറ്റവും ഉയർന്ന സിവിലിയൻ ബഹുമതി.
* **ജിക്ജി എക്സലൻസ് അവാർഡ് (ഇന്റർനാഷണൽ കാലിഗ്രാഫി):** 2017, 2018, 2020, 2021 വർഷങ്ങളിൽ.
* **ജിക്ജി എക്സലൻസ് അവാർഡ് ജൂറി അംഗം:** 2024.
* **കാലിഗ്രാഫേഴ്സ് ഇൻ കോൺവർസേഷൻ (അഞ്ചാമത് വാർഷിക ഇന്റർനാഷണൽ കാലിഗ്രാഫി എക്സിബിഷൻ, സാൻഫ്രാൻസിസ്കോ):** അദ്ദേഹത്തിന്റെ സൃഷ്ടികൾ തിരഞ്ഞെടുക്കപ്പെട്ടു.
* **ഹെർബിൻ, ചൈനയിലെ കാലിഗ്രാഫി സ്റ്റോൺ പാർക്കിൽ:** ലോകത്തിലെ മികച്ച കാലിഗ്രാഫി സൃഷ്ടികളോടൊപ്പം അദ്ദേഹത്തിന്റെ സൃഷ്ടികളും സ്ഥിരമായി പ്രദർശിപ്പിച്ചിരിക്കുന്നു.
* **ഏഷ്യൻ ഇന്റർനാഷണൽ കാലിഗ്രാഫി ഫെസ്റ്റിവൽ:** 2020 ലും 2023 ലും പങ്കെടുത്തു.
* **മിറാജ് ദി ഫസ്റ്റ് മൾട്ടി-ലിംഗ്വൽ ഇന്റർനാഷണൽ കാലിഗ്രാഫി എക്സിബിഷൻ ആൻഡ് സെമിനാർ - 2023, ബെംഗളൂരു:** പങ്കെടുത്തു.
* **ഇന്റർനാഷണൽ ടൈപ്പോഡേ:** ജോർദാനിൽ 2019 ലും വാരണാസിയിലെ ബനാറസ് ഹിന്ദു യൂണിവേഴ്സിറ്റിയിൽ 2023 ലും മലയാളം കാലിഗ്രാഫിയെക്കുറിച്ച് പ്രബന്ധം അവതരിപ്പിച്ചു.
* **ലൈഫ് ടൈം അച്ചീവ്മെന്റ് അവാർഡ് 2023:** ദി കാലിഗ്രാഫി ഫൗണ്ടേഷൻ, ന്യൂഡൽഹി.
* **ലൈഫ് ടൈം അച്ചീവ്മെന്റ് അവാർഡ് 2025:** ടൈപ്പോഡേ 2025, ഐ.ഐ.ടി ബോംബെയിലെ ഐ.ഡി.സി സംഘടിപ്പിക്കുന്നു.
* **ഖസാക്കിന്റെ ഇതിഹാസം അടിസ്ഥാനമാക്കിയുള്ള കാലിഗ്രാഫി പരമ്പര:** ഒ.വി. വിജയൻ സ്മാരകം, തസ്രാക്കിൽ സ്ഥിരമായി പ്രദർശിപ്പിച്ചിരിക്കുന്നു.
* **സ്പീക്കർ:** കേരള ലിറ്ററേച്ചർ ഫെസ്റ്റിവൽ, കോഴിക്കോട് (2022), കെ.എ. ഫെസ്റ്റിവൽ (ഫെസ്റ്റിവൽ ഓഫ് ലെറ്റേഴ്സ്), തിരുവനന്തപുരം (2024), ടെഡെക്സ് എ.ജെ.സി.ഇ (2024), ദി സമ്മിറ്റ് ഓഫ് ഫ്യൂച്ചർ-2025 കൊച്ചി.

## അവലംബം

## പുറത്തേയ്ക്കുള്ള കണ്ണികൾ
* https://www.facebook.com/BhattathiriCalligraphy (ഫേസ്ബുക്ക് പേജ്)

വർഗ്ഗം:കേരളത്തിലെ കലാകാരന്മാർ
ഗോളുണ്ട എലി

മുറിഡേ എന്ന കരണ്ടുതീനി കുടുംബത്തിലെ ഗോളുണ്ട ജനുസിൽ ഇന്ന് ജീവിച്ചിരിപ്പുള്ള ഏക സ്പീഷിസ് ആണ് **ഗോളുണ്ട എലി** (Indian bush rat).

ശ്രീലങ്കയിലും കാണുന്ന ഇവ ഇന്ത്യയിൽ എല്ലായിടത്തുമുണ്ട്. പതിനൊന്നോളം ഉപസ്പീഷിസുകളെ ഇതുവരെ തിരിച്ചറിഞ്ഞിട്ടുണ്ട്.

കന്നഡ പേരായ ഗോളുണ്ടയിൽ നിന്നാണ് ഈ ജനുസ് നാമം ഉണ്ടായത്. സ്പീഷിസ് നാമം സർ വാൾട്ടർ എലിയട്ടിന്റെ പേരിൽ നിന്നുമാണ് വന്നത്. തെക്കേ ഇന്ത്യയിൽ നിന്നുമാണ് ഈ സ്പീഷിസ് നാമം വന്നത്. മറ്റു രൂപങ്ങളിൽ ചിലത്. *limitaris* (വടക്കുപടിഞ്ഞാറ്), *paupera* (പഞ്ചാബ്), *watsoni* (സിന്ധ്), *gujerati* (ഗുജറാത്ത്), *bombax* (മുംബൈ), *coraginis* (കൂർഗ്), *coffaeus* (ശ്രീലങ്ക), *newera* (ശ്രീലങ്ക), *myiothrix* (നേപ്പാൾ) and *coenosa* (ഭൂട്ടാൻ, ഡുവാർസ്, ഹാസിമാര). ശ്രീലങ്കയിൽ സിംഹളത്തിൽ ഇതിനെ nka පදුරු මීයා  എന്നു വിളിക്കുന്നു.

## വിവരണം
ഈ ജീവിയുടെ ശരീരത്തിന്റെ നീളം 12-14 സെന്റീമീറ്ററാണ്. വാൽ 9-11 സെന്റീമീറ്റർ.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:കേരളത്തിലെ സസ്തനികൾ
വർഗ്ഗം:എലികൾ
ഡിയറിംഗ്, അലാസ്ക

**ഡിയറിംഗ്** (*Ipnatchiaq* in Iñupiaq) നോർത്ത് വെസ്റ്റ് ആർട്ടിക് ബറോയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്.

കോട്സിബ്യൂവിന് 92 കിലോമീറ്റർ (57 മൈൽ) തെക്കുപടിഞ്ഞാറായി ഇൻമാച്ചുക് നദി കോട്സിബ്യൂ സൌണ്ടിലേയ്ക്കു പതിക്കുന്നതിനടുത്തുള്ള സിവാർഡ് ഉപദ്വീപിലെ മണൽത്തിട്ടയിലാണ് ഡിയറിംഗ്  പട്ടണം നിലകൊള്ളുന്നത്. 

2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 122 ആണ്. 2003 നു ശേഷം ഈ പട്ടണത്തിൽ ഒരു കമ്മ്യൂണിറ്റി ഹാൾ, യു.എസ്. പബ്ലിക് ഹെൽത്ത് സർവ്വീസ് നടത്തുന്ന ഒരു ക്ലിനിക്, ഒരു കമ്പിത്തപാൽ ഓഫീസ്, പള്ളി, രണ്ടു കടകൾ, ഒരു യു.എസ് നാഷണൽ ഗാർഡ് ആയുധ സംഭരണശാല എന്നിവ നിലവിൽ വന്നിട്ടുണ്ട്.

## ഭൂമിശാസ്ത്രം
ഡിയറിംഗ് സ്ഥിതി ചെയ്യുന്ന അക്ഷാംശ രേഖാംശങ്ങൾ  (66.075713, -162.718229)  ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെ വിസ്തൃിത  ആണ്. ഇതിൽ,  കരഭാഗം മാത്രവും ബാക്കി  ഭാഗം (2.28%) വെള്ളവുമാണ്.
കുറ്റിപ്പല്ലൻ സ്രാവ്

അടി കടൽ വാസിയായ ഒരു മൽസ്യമാണ് **കുറ്റിപ്പല്ലൻ സ്രാവ് ** അഥവാ **Snaggletooth Shark (Fossil Shark, Elliot's Grey Shark ). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. 

## കുടുംബം
വിസീൽ ഷർക്സ് എന്ന കുടുംബത്തിൽ പെട്ടവയാണ് ഇവ.

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

## അവലംബം

Cech, J. J. JR. and P. B. Moyle. 2004. Fishes: An Introduction to Ichthyology. 5th ED. Prentice Hall, Upper Saddle River, NJ.

Chandrasekar, S. and P. Devadoss. 1991. A note on the rare snaggle tooth shark, *Hemipristis elongata*. Mar. Fish. Infor. Serv. **114**:36.
Katkar, B.N. and C. J. Josekutty. 2003. Snaggletooth shark, *Hemipristis elongata* landed at Sassoon Dock, Mumbai. Mar. Fish. Infor. Serv. **176**:12.
Manojkumar, P.P and P.P. Pavithran. 2004. First record of snaggletooth shark, *Hemipristis elongata* (Klumzinger, 1871) from Malabar Coast. Mar. Fish. Infor. Serv. **180**:13-14.
''Hemipristis elongata'' (Klunzinger, 1871) Snaggletooth shark". Fishbase. Retrieved 2011-11-09.

വർഗ്ഗം:സ്രാവുകൾ
യെൻ ലിയെങ്കെ

വലത്ത്‌|ലഘുചിത്രം|യെൻ ലിയെങ്കെ  മാർച്ച് 2010
ചൈനീസ് നോവലിസ്റ്റും ചെറുകഥാകൃത്തുമാണ് **യെൻ ലിയെങ്കെ (Yan Lianke)**. (ജനനം  1958). ബീജിംഗ് കേന്ദ്രീകരിച്ച്    സാഹിത്യ പ്രവർത്തനം നടത്തുന്ന യെന്നിന്റെ കൃതികളിലെ സാമൂഹ്യ വിമർശനവും പരിഹാസവും അദ്ദേഹത്തിന്റെ നിരവധി കൃതികൾ നിരോധിക്കുന്നതിനിടയാക്കി. സെൻസർഷിപ്പിൽ നിന്നൊഴിവാകുന്നതിനു വേണ്ടി തന്റെ കഥകളിൽ സ്വയം ചില ഭാഗങ്ങളൊഴിവാക്കിയതായി അദ്ദേഹം പറഞ്ഞിട്ടുണ്ട്. . അദ്ദേഹത്തിന്റെ നിരവധി രചനകൾ സർക്കാർ നിരോധിച്ചിട്ടുണ്ട്.
## ജീവിതരേഖ
ചൈനയിലെ ഹെനാൻ പ്രവിശ്യയിൽ ജനിച്ചു. 1978 ൽ പട്ടാളത്തിൽ ചേർന്നു. 1985 ൽ ഹെനാൻ സർവകലാശാലയിൽ നിന്ന് പൊളിറ്റിക്സിലും വദ്യാഭ്യാസത്തിലും ബിരുദം നേടി. 1991ൽ പീപ്പിൾസ് ലിബറേഷൻ ആർമി ഇൻസ്റ്റിറ്റ്യൂട്ടിൽ നിന്ന് സാഹിത്യത്തിൽ ബിരുദം നേടി. 
## പ്രധാന രചനകൾ
### സർവ് ദ പീപ്പിൾ!
Tസാംസ്കാരിക വിപ്ലവ കാലത്തെ ഷണ്ഡനായ ഒരു പട്ടാള ജനറലിന്റെയും അദ്ദേഹത്തിന്റെ സുന്ദരിയായ ഭാര്യയെക്കുറിച്ചുമാണ് ഈ നോവൽ. ആദ്യം ഫ്ലവർ സിറ്റി എന്ന ചൈനീസ് മാസികയിൽ പ്രസിദ്ധീകരിച്ചപ്പോൾ തന്നെ ലൈംഗിക വിവരണങ്ങളുടെ അതി ധാരാളിത്തം കൊണ്ട് വിവാദമായി. ചൈനീസ് സർക്കാർ ഈ മാസികയുടെ 30000 മാസികകൾ വിതരണം ചെയ്യാനനുവദിച്ചില്ല. പിന്നീട് ഈ നോവൽ സർക്കാർ നിരോധിച്ചു. 
### ഡ്രീം ഓഫ് ഡിങ്ങ് വില്ലേജ്
ഒരു വിധ സഹായവും ലഭിക്കാതെ നരകയാതന അനുഭവിക്കുന്ന എയിഡ്സ് രോഗികളെക്കുറിച്ചാണ് ഈ നോവൽ. ആൽബേർ കാമ്യുവിന്റെ പ്ലേഗ് എന്ന രചനയോടാണ് വിമർശകർ ഈ നോവലിനെ ഉപമിക്കുന്നത്. ഹോങ്കോങിൽ പ്രസിദ്ധീകരിച്ച ഈ രചന ചൈനീസ് സർക്കാർ നിരോധിച്ചു. 
### മജ്ജ (Marrow)
യു ഗ്രാമത്തിലെ സ്റ്റോൺ യു (Stone You) എന്നയാളുടെയും  നാലാംഭാര്യ യു വിന്റെയും  അവരുടെ അംഗപരിമിതികളും ചുഴലിരോഗങ്ങളും ഉള്ള മൂന്ന് പെൺമക്കളുടെയും കഥയാണ് ഈ നോവൽ.  മക്കൾക്കാർക്കും പേരില്ല.  ഒന്നാം മകൾ, രണ്ടാം മകൾ, മൂന്നാം മകൾ, ഇങ്ങനെയാണ് അവരുടെ വിളിപ്പേരുകൾ. ചൈനീസ് ഭാഷയിൽ പ്രസിദ്ധീകരിച്ചപ്പോൾ ഈ പുസ്തകത്തിന്റെ പേര് മജ്ജയെന്നായിരുന്നില്ല ,"ബലൂ കുന്നുകളിലെ അശരീരി ഗാനങ്ങൾ' (Sky songs of the Balou Mountains) എന്നായിരുന്നു
## പുരസ്കാരങ്ങൾ
* 1998 ലു സുൺ സാഹിത്യ പുരസ്കാരം "ഹുവാങ് ജിൻ ദോംങ്ങ്" (黄金洞).
* 2001 ലു സുൺ സാഹിത്യ പുരസ്കാരം (年月日).
* 2005 *യാഷോ ഷോക്കാൻ മികച്ച പുസ്തകങ്ങൾക്കുള്ള പുരസ്കാരം*.
* 2005 ലാവോ ഷെ ലിറ്റററി അവാർഡ്《受活》)
* 2011 മാൻ ഏഷ്യ ലിറ്റററി പ്രൈസ്
* 2014 ഫ്രാൻസ് കാഫ്ക പ്രൈസ്.
* 2016 മാൻ ബുക്കർ പുരസ്കാരത്തിന് ശുപാർശ ചെയ്യപ്പെട്ടു
* 2016 ഡ്രീം ഓഫ് ദ റെഡ് ചേംബർ അവാർഡ്
## കൃതികൾ
### നോവലുകൾ
ഭാഗികമായ പട്ടിക

## അവലംബം

## പുറം കണ്ണികൾ
* Yan Lianke at The Susijn Agency
* Yan Lianke at Paper Republic
* Discussion of Two Novels about Blood Selling 
* Being Alive is Not Just an Instinct. An interview with Yan Lianke about "Dream of Ding Village"
* The Four Books by Yan Lianke cover art and synopsis  at Upcoming4.me
വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചൈനീസ് എഴുത്തുകാർ
വർഗ്ഗം:ആവിഷ്കാര സ്വാതന്ത്ര്യം
*
ഡാനിയേൽ ഡി. ടോംപ്കിൻസ്

അമേരിക്കൻ ഐക്യനാടുകളുടെ ആറാമത്തെ വൈസ് പ്രസിഡന്റും ന്യുയോർക്കിന്റെ നാലാമത്തെ ഗവർണറുമായിരുന്നു **ഡാനിയേൽ ഡി. ടോംപ്കിൻസ് - Daniel D. Tompkins (June 21, 1774 – June 11, 1825)**
1807 ജൂലൈ ഒന്നു മുതൽ 1817 ഫെബ്രുവരി 24 വരെയുള്ള പത്തുവർഷം ന്യുയോർക്ക് ഗവർണറായിരുന്നു. 
1817 മാർച്ച് നാലു മുതൽ 1825 മാർച്ച് നാലു വരെ അമേരിക്കുയടെ വൈസ് പ്രസിഡന്റായി സേവനമനുഷ്ടിച്ചു. ഒരു അഭിഭാഷകനായ ഇദ്ദേഹം,ബ്രിട്ടനും അമേരിക്കയും തമ്മിൽ നടന്ന 1812ലെ യുദ്ധസമയത്ത് ഏറ്റവും സംസ്ഥാനത്തിന്റെ സൈന്യത്തെ സംഘടിപ്പിക്കുന്നതിൽ ഏറ്റവും പരിശ്രമിച്ച ഗവർണർമാരിൽ ഒരാളായിരുന്നു.

യുദ്ദാനന്തരം ഉണ്ടായ വൻ വായ്പ തിരിച്ചടക്കുന്നതിൽ പരാജയപ്പെട്ട അദ്ദേഹം മദ്യപാനത്തിന് അടിമപ്പെട്ടു. 
പിന്നീട് വൈസ് പ്രസിഡന്റെന്ന നിലയിലുള്ള പ്രകടനത്തെ അത് ബാധിച്ചു. സെനറ്റ് യോഗങ്ങളിൽ നിന്ന് പതിവായി വിട്ടു നിന്നു. വൈസ് പ്രസിഡന്റ് സ്ഥാനം അവസാനിച്ച് മൂന്നു മാസത്തിന് ശേഷം 1825 ജൂൺ 11ന് അന്തരിച്ചു.

## പേരിന് പിന്നിൽ
മാമോദിസ സമയത്ത് ഡാനിയേൽ ടോംപ്കിൻസ് എന്നായിരുന്നു ഇദ്ദേഹത്തിന്റെ പേര്. 
പിന്നീട് കൊളംബിയ കോളേജിൽ പഠിക്കുന്ന സമയത്ത് ഇതേ പേരിൽ അവിടെ മറ്റൊരു വിദ്യാർഥി ഉണ്ടായിരുന്നതിനാൽ അദ്ദേഹം തന്നെ പേരിന്റെ മധ്യത്തിൽ **-ഡി-** എന്ന അക്ഷരം ചേർക്കുകയായിരുന്നു. **ഡി** കൊണ്ട് ഉദ്ദേശിക്കുന്നത് എന്താണ് എന്നതിനെ കുറിച്ച് തർക്കം നിലനിൽക്കുന്നുണ്ട്. **ഡീഷ്യസ് (Decius)** എന്നാണ് എന്ന ചില അഭിപ്രായങ്ങൾ ഉണ്ട്. എന്നാൽ , പൊതുവെയുള്ള അഭിപ്രായം **ഡി** എന്നത് കൊണ്ട് പ്രത്യേകിച്ച് ഒന്നും ഉദ്ദേശിക്കുന്നില്ലെന്നും അപരനായ ഡാനിയേൽ ടോംപ്കിൻസിൽ നിന്ന് വേർതിരിച്ചറിയാൻ മാത്രം ഉപയോഗിച്ചതാണെന്നാണ്.
## ആദ്യകാല ജീവിതം, കുടുംബം
1774 ജൂൺ 21ന് ന്യുയോർക്കിൽ സാറ ഹന്ന്, ജോനാഥൻ ഗ്രിഫിൻ ടോംപ്കിൻസ് എന്നിവരുടെ മകനായി ജനിച്ചു..  1795ൽ കൊളംബിയ സർവ്വകലാശാലയിൽ നിന്ന് നിയമ ബിരുദം നേടി. 1797ൽ അഭിഭാഷകനായി പ്രാക്ടീസ് ആരംഭിച്ചു. 1801ൽ ന്യുയോർക്ക് സ്‌റ്റേറ്റ് കോൺസ്റ്റിറ്റിയൂഷണൽ കൺവെൻഷൻ പ്രതിനിധിയായിരുന്നു. 1804ൽ ന്യുയോർക്ക് സ്‌റ്റേറ്റ് അസംബ്ലി അംഗമായി. ഒമ്പതാമത് യുനൈറ്റ്ഡ് സ്റ്റേറ്റ് കോൺഗ്രസ്സിലേക്ക തിരഞ്ഞടുക്കപ്പെട്ടു. എന്നാൽ, 30ആം വയസസിൽ ന്യുയോർക്ക സുപ്രീം കോടതിയിലെ അസോസിയേറ്റ് ജസ്റ്റിസ് നിയമിതനായതിനെ തുടർന്ന് സ്‌റ്റേറ്റ് കോൺഗ്രസ്സിൽ നിന്ന് രാജിവെച്ചു.
1798 ഫെബ്രുവരി 20ന് 23ആം വയസ്സിൽ 16 കാരിയായ ഹന്ന മിന്തോർണ് എന്ന യുവതിയെ വിവാഹം ചെയ്തു. ഇവർക്ക് എട്ടുമക്കളുണ്ട്.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
ഇന്ത്യൻ സൂപ്പർ ലീഗ് 2016

ഇന്ത്യൻ സൂപ്പർ ലീഗ് ഫുട്ബോളിന്റെ മൂന്നാം സീസണാണ് **ഇന്ത്യൻ സൂപ്പർ ലീഗ് 2016**. 2016 ഒക്ടോബർ 1 മുതൽ ഡിസംബർ 18 വരെയാണ് ഈ സീസണിന്റെ കാലയളവ്. ആകെ എട്ട് ടീമുകളാണ് ഈ സീസണിൽ മത്സരിക്കുന്നത്.
## ടീമുകൾ

### ടീമുകളും സ്റ്റേഡിയവും

## മത്സരഫലം
### മത്സര പട്ടിക

### ശരാശരി ഹോംഗ്രൗണ്ട് കാണികൾ

## വിദേശ താരങ്ങൾ

## അവലംബം

വർഗ്ഗം:ഇന്ത്യൻ സൂപ്പർ ലീഗ്
ഹോ ചി മിൻ വനപഥം

[ലഘുചിത്രം|330x330ബിന്ദു|[PAVN|പിഎവിഎൻ ട്രൂ  (അമേരിക്കക്കാരനായ എസ്ഒജി റീകോൻ സംഘം എടുത്ത ചിത്രം).]]ഉത്തര വിയറ്റ് നാമിൽ നിന്നും ദക്ഷിണ വിയറ്റ്നാമിലേക്ക് ആളുകളെയും സാധനങ്ങളും കടത്താൻ വേണ്ടി ഹോ ചി മിൻ പ്രത്യേക പാത രൂപപ്പെടുത്തിയിരുന്നു.ട്രോങ് സൊൻ എന്ന പേരിലും ഇത് വിളിക്കപ്പെടുന്നു. ലാവോസ്, കബോഡിയ എന്നീ രാജ്യങ്ങളിലൂടെയായിരുന്നു ഈ പാതകൾ കടന്നുപോയത്. ദക്ഷിണ വിയറ്റ്നാമിൻറെ സ്വാതന്ത്ര്യത്തിന് വേണ്ടി പോരാടിയ എൽഎഫ്എൽഎസ് വി എന്ന സംഘടനക്ക് ആവശ്യമായ മാനുഷ്യ സഹായവും സാധനസാമഗ്രികളും നൽകാൻ ഈ പാത ഉപയോഗിച്ചിരുന്നു.

## ഉത്ഭവം(1959–1965)
കച്ചവടത്തിനും മറ്റുമായി ആദിമ കാലത്ത് ഉപയോഗിച്ചിരുന്ന വഴിപോലെയായിരുന്നു ഇത്.ദക്ഷിണ കിഴക്കേ ഏഷ്യയിലെ ജനവാസം കുറഞ്ഞ പ്രദേശത്തിലൂടെയായിരുന്നു ഇത്.ഒന്നാം ഇന്തോചൈന യുദ്ധകാലത്ത് ഉത്തര-ദക്ഷിണ വിയറ്റ് നാം തമ്മിൽ ആശയകൈമാറ്റം നടന്നിരുന്നത് ഈ വഴിയായിരുന്നു.
പകരം=|ഇടത്ത്‌|ലഘുചിത്രം|250x250ബിന്ദു|ആദ്യ കാലത്ത് ഈ വഴി ബൈസൈക്കിളിൽ ആയുധങ്ങളും സാമഗ്രികളും ഉത്തര വിയറ്റ് നാമിൽ നിന്ന് ദക്ഷിണ വിയറ്റ് നാമിലേക്ക് നടത്തിയിരുന്നു.

### അവലംബം

വർഗ്ഗം:വിയറ്റ്നാം യുദ്ധം
ആൾക്കുരങ്ങ്

ആഫ്രിക്കയിലെയും തെക്കേഷ്യയിലെയും സ്വദേശികളായ, പഴയലോകത്തെ, വാലില്ലാത്ത ആന്ത്രോപോയ്‌ഡ് പ്രൈമേറ്റുകളിലെ മനുഷ്യൻ ഉൾപ്പെടുന്ന ശാഖയാണ് **ആൾക്കുരങ്ങുകൾ **അഥവാ **മനുഷ്യക്കുരങ്ങുകൾ **(Apes (Hominoidea)).  ഇതോടൊപ്പം പഴയ ലോകത്തെ കുരങ്ങുകളെക്കൂടി ഉൾപ്പെടുത്തിയാൽ അത് കറ്റാറിൻ ക്ലാഡ് (catarrhine clade) ആയി. മറ്റു പ്രൈമറ്റുകളിൽ നിന്നും ഇവയെ വ്യത്യസ്തർ ആക്കുന്നത് ബ്രാക്കിയേഷനിലൂടെ ലഭ്യമായ തോൾസന്ധിയുടെ ഉയർന്ന ചലനസ്വാതന്ത്ര്യമാണ്. ഈ ഉപരികുടുംബത്തിൽ രണ്ട് ശാഖകളേ ഇന്നു നിലവിലുള്ളൂ: ചെറു ആൾക്കുരങ്ങുകളായ ഗിബ്ബണുകളും, വലിയ ആൾക്കുരങ്ങുകളായ ഹോമിനിഡുകളും.

* ചെറു ആൾക്കുരങ്ങുകളുടെ കുടുംബമായ ഹൈലോബാറ്റിഡേയിൽ (Hylobatidae) നാലു ജനുസുകളിലായി എല്ലാം ഏഷ്യൻ വംശജരായ പതിനാറു ഗിബ്ബണുകളാണ് ഉള്ളത്. മിക്കവാറും മരത്തിൽ കഴിയുന്നതും നിലത്തിറങ്ങിയാൽ രണ്ടുകാലിൽ നടക്കുന്നവയുമാണ് ഇവ. ഭാരം കുറഞ്ഞ ശരീരവും വലിയ ആൾക്കുരങ്ങുകളെ അപേക്ഷിച്ച് ചെറിയ സാമൂഹിക സംഘവുമാണ് ഇവയ്ക്ക് ഉള്ളത്.
* വലിയ ആൾക്കുരങ്ങുകൾ എന്നു പൊതുവേ അറിയപ്പെടുന്ന കുടുംബമായ ഹോമിനിഡേയിൽ (Hominidae)  ഒറാങ്ങുട്ടാൻ, ഗൊറില, ചിമ്പാൻസി, മനുഷ്യൻ എന്നിവ ഉൾപ്പെടുന്നു. വലിയ ആൾക്കുരങ്ങുകളിൽ നിലവിൽ ഏഴ് സ്പീഷിസുകൾ ആണ് ഉള്ളത്. പോംഗോ(*Pongo*) ജനുസിൽ രണ്ടുതരം ഒറാങ്ങുട്ടാൻമാരും, ഗോറില്ല *(Gorilla*) ജനുസ്സിൽ രണ്ടുതരം ഗോറില്ലകളും, പാൻ (*Pan*) ജനുസിൽ രണ്ടുതരം ചിമ്പാൻസികളും, ഹോമോ (*Homo)* എന്ന ഒരേയൊരു ജനുസിൽ മനുഷ്യരും (*Homo sapiens)* ആണ് അവ്.

ഹോമിനോഐഡിയ (Hominoidea) എന്ന ഉപരികുടുംബത്തിലെ അംഗങ്ങളെ ഹോമിനോയ്‌ഡുകൾ എന്നാണു വിളിക്കുന്നത്. ഗോറില്ലകളെയും മനുഷ്യരെയും ഒഴിച്ചുനിർത്തിയാൽ ബാക്കി ഈ കുടുംബത്തിൽ ഉള്ളവരെല്ലാം നല്ല മരംകയറ്റക്കാരാണ്. ഇലകളും പഴങ്ങളും വിത്തുകളും അണ്ടിപ്പരിപ്പുകളും പുൽവിത്തുകളും ആണ് പ്രധാന ആഹാരം. ചിലപ്പോഴൊക്കെ മറ്റു മൃഗങ്ങളെയും കൊന്നിട്ടോ, മറ്റുമൃഗങ്ങൾ ഉപേക്ഷിച്ചതോ (മനുഷ്യരെപ്പറ്റി മാത്രം പറയുകയാണെങ്കിൽ) കൃഷി ചെയ്തോ - പെട്ടെന്നു ദഹിക്കുന്നതും എളുപ്പം ലഭ്യമാകുന്നവ എന്തും ഇവ ഭക്ഷിക്കുന്നു.

ഹോമിനോയ്‌ഡുകളിലെ മനുഷ്യനല്ലാത്ത മിക്ക അംഗങ്ങളും അപൂർവ്വമോ വംശനാശഭീഷണി നേരിടുന്നവയോ ആണ്. മധ്യരേഖാമഴക്കാടുകളുടെ നാശമാണ് ഇവയ്ക്കു പ്രധാനകാരണം. വേട്ടയാടൽ ആണ് മറ്റൊരു കാരണം. എബോള വൈറസിനാൽ ആഫ്രിക്കയിലെ ആൾക്കുരങ്ങുകൾ വലിയ നാശം നേരിടുന്നുണ്ട്. 1990 മുതൽ ആഫ്രിക്കയിലെ ആൾക്കുരങ്ങുകളുടെ മൂന്നിലൊന്നിനെയോളം കൊന്നൊടുക്കിയ എബോളയാണ് ഇവ നേരിടുന്ന ഏറ്റവും വലിയ ഭീഷണി.

## അവലംബം

## പുറത്തേക്കുള്ള കണ്ണികൾ

* 
* 

## കുറിപ്പുകൾ
ശ്വസന നിരക്ക്

ശ്വാസകോശ ജീവികളിൽ നടക്കുന്ന ശ്വസന പ്രക്രിയയുടെ വേഗതയെക്കുറിക്കാൻ ഉപയോഗിക്കുന്ന പദമാണ് ശ്വസന നിരക്ക് (ventilation rate, respiratory rate ) ഒരു മിനിറ്റിൽ എത്ര തവണ ശ്വാസം മേലോട്ടെടുത്തു എന്ന് എണ്ണിയാണ് ശ്വസന നിരക്ക് നിർണ്ണയിക്കുന്നത്. ഇതിനു നെഞ്ചിന്റെ ഉയർച്ച എണ്ണുകയാണ് ചെയ്യുന്നത്.നാലു പ്രാഥമിക ജീവലക്ഷണങ്ങളിൽ ഒന്നാണ് ശ്വസന നിരക്ക്. ജീവൻ സ്ഥിരീകരിക്കുന്നതിനും ശരീര പ്രക്രിയാ ക്ഷമതയും, ചികിൽസാ പുരോഗതിയും വിലയിരുത്തുന്നതിർനും ഇതിന്റെ നിർണ്ണയം അനിവാര്യമാണ്.

## സാധാരാണ നിരക്കുകൾ
വിശ്രമാവസ്ഥയിലാണ് ശ്വസന നിരക്ക് നിരീക്ഷിക്കുന്നത്. നടന്നു വന്ന ഉടനെയോ പടികയറി വരുകയോ ചെയ്തിട്ടുണ്ടെങ്കിൽ വിശ്രമം കഴിഞ്ഞേ  ശ്വസനമെണ്ണൂ.

## അവലംബം

വർഗ്ഗം:ശ്വാസകോശം
ഫൈല്ലാന്തസ്

[വലത്ത്‌|ലഘുചിത്രം|[ പുളിനെല്ലി* യുടെ ഫലങ്ങൾ*]]
ഫൈല്ലാന്തേസീ സസ്യകുടുംബത്തിലെ ഏറ്റവു വലിയ ജീനസ്സാണ്*** ഫൈല്ലാന്തസ് (Phyllanthus)*** . ഏകദേശം 750-1200 സ്പീഷിസുകൾ ഈ ജീനസ്സിൽ ഉൾപ്പെടുന്നു. ഏകവർഷിസസ്യങ്ങളും ബഹുവർഷി സസ്യങ്ങളും ഈ സസ്യജനുസ്സിൽ ഓഷധികളും കുറ്റിച്ചെടികളും ആരോഹികളും ചെറുമരങ്ങളും ജലസസ്യങ്ങളും ഉൾപ്പെടുന്നു. വൈവിധ്യമാർന്ന സസ്യസ്വഭാവങ്ങളുള്ള സ്പീഷിസുകളുൾപ്പെടുന്ന ഈ സസ്യജനുസ്സിൽ പൂക്കളുടെ രൂപഘടന, തണ്ടുകളുടെ രൂപഘടന, ക്രോമസോം സംഖ്യ, പരാഗരേണുക്കൾ എന്നിവയിൽ വ്യത്യസ്തകാണിക്കുന്ന സസ്യങ്ങളുണ്ട്.  

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:ഫൈല്ലാന്തേസീ
ഹാൻസ് ബെതെ

ജർമനിയിൽ ജനിച്ച് അമേരിക്കൻ പൗരത്വം നേടിയ ന്യൂക്ലിയാർ ഭൗതികശാസ്ത്രജ്ഞനാണ് **ഹാൻസ് ബെതെ** (1906ജൂലൈ 2 - 2005 മാർച്ച് 6). ജ്യോതിർഭൗതികം, ക്വാണ്ടം ഇലക്ട്രോഡൈനാമിക്സ്, സോളിഡ് സ്റ്റേറ്റ് ഭൗതികം തുടങ്ങിയ മേഖലകളിൽ പ്രധാന സംഭാവനകൾ നൽകാൻ ഇദ്ദേഹത്തിനു കഴിഞ്ഞു. സ്റ്റെല്ലാർ ന്യൂക്ലിയോസിന്തസിസ് എന്ന മേഖലയിൽ നടത്തിയ സംഭാവനകൾക്ക് അദ്ദേഹത്തിന് 1967ലെ നൊബെൽ സമ്മാനം ലഭിച്ചു.

വർഗ്ഗം:1906-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:20-നൂറ്റാണ്ടിലെ ഭൗതിക ശാസ്ത്രജ്ഞർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:കോർണെൽ സർവകലാശാലാദ്ധ്യാപകർ‎
വർഗ്ഗം:നാസിജർമ്മനിയിൽ നിന്നും അമേരിക്കൻ ഐക്യനാടുകളിലേക്ക്  കുടിയേറിയ ജൂതർ
വർഗ്ഗം:നോബൽ സമ്മാനം നേടിയ ജർമ്മൻകാർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജൂത അമേരിക്കൻ ശാസ്ത്രജ്ഞർ
വർഗ്ഗം:നിരീശ്വരവാദികളായ ജൂതന്മാർ
വർഗ്ഗം:ജർമ്മൻ ഭൗതികശാസ്ത്രജ്ഞർ
വർഗ്ഗം:സൈദ്ധാന്തിക ഭൗതികശാസ്ത്രജ്ഞർ
ശൂദ്രകൻ

ഇന്ത്യയിൽ ജീവിച്ചിരുന്ന ഒരു രാജാവും നാടകകൃത്തുമായിരുന്നു **ശൂദ്രകൻ**(IAST: Śūdraka). മൃച്ഛകടികം(കളിവണ്ടി), ബാണനും വിനവാസവദത്തയും (ഏകാംഗ നാടകം), പദ്മപ്രഭൃതിക എന്നിങ്ങനെ മൂന്ന് നാടകങ്ങളാണ് അദ്ദേഹത്തിന്റെതായി ലഭ്യമായിട്ടുള്ളത്.

## തിരിച്ചറിയൽ
മ‍ൃച്ഛകടികത്തിന്റെ കർത്താവ് ഒരു ആദരിക്കപ്പെട്ട രാജാവാണ് എന്നു അതിന്റെ ആമുഖത്തിൽ വെളിവാക്കുന്നുണ്ട്. അദ്ദേഹത്തിന്റെ പേര് ശൂദ്രകനാണെന്നും പറയുന്നു. അദ്ദേഹം അശ്വമേധം നടത്തി തന്റെ മേധാവിത്വം തെളിയിച്ചവനാണെന്നും പറയുന്നു. 110 വയസ്സുവരെ ജീവിച്ചിരുന്നതായും മകനാൽ നിഷ്കാസിതനാക്കപ്പെട്ടായും രേഖപ്പെടുത്തിയിട്ടുണ്ട്. അദ്ദേഹത്തെ ഒരു ബുദ്ധിമാനായ മനുഷ്യനായും ഋഗ്വേദം, സാമവേദം, ഗണിതം, കാമശാസ്ത്രം, ആനകളെ മെരുക്കുന്ന വിദ്യ എന്നിവയിലും നിപുണനായിരുന്നു എന്നും പറയുന്നു.

## Notes



## പുറത്തേക്കുള്ള കണ്ണികൾ
* 
* 
* ''The Little Clay Cart'' by Shudraka, translated by Arthur W. Ryder (1905).
വർഗ്ഗം:പ്രാചീന ഭാരതീയ കവികൾ
വർഗ്ഗം:സംസ്കൃത കവികൾ
ശബ്ദദീപ്തി

ഉന്നത ആവൃത്തിയുള്ള അൾട്രാശബ്ദങ്ങൾ ചില ദ്രാവങ്ങളിലൂടെ കടത്തിവിടുമ്പോൾ ദ്രാവകത്തിൽ അതിസൂക്ഷ്മമായ കുമിളകൾ സൃഷ്ടിക്കപ്പെടുകയും അതിൽനിന്നും പ്രകാശസ്പന്ദങ്ങൾ പുറപ്പെടുകയും ചെയ്യുന്ന പ്രതിഭാസമാണ് **സോണോ ലൂമിനസൻസ്** അഥവാ **ശബ്ദദീപ്തി**. ഏകദേശം ഒരു മൈക്രോമീറ്റർ അഥവാ ഒരു മില്ലിമീറ്ററിന്റെ ആയിരത്തിലൊന്നുമാത്രമാണ് ഈ കുമിളയുടെ വലിപ്പം. ഈ കുമിളയുടെ ഉപരിതലതാപനില 5000കെൽവിൻവരെ ഉയരും എന്നതാണ് ശബ്ദദീപ്തിയെ ആകർഷകമാക്കുന്നത്.  ഈ പ്രതിഭാസത്തിന്റെ കാരണം വ്യക്തമായി ഇതുവരെ വിശദീകരിക്കപ്പെട്ടിട്ടില്ല.

## ചരിത്രം
1934ൽ തികച്ചും അവിചാരിതമായാണ് ശബ്ദദീപ്തി കണ്ടെത്തുന്നത്. ശബ്ദതരംഗങ്ങൾ ഉപയോഗിച്ചുള്ള റഡാർഗവേഷണങ്ങൾക്കിടയിലാണ് കൊളോൺ സർവ്വകലാശാലയിലെ എച്ച് ഫ്രണലും എച്ച് ഷൽറ്റ്സും ശബ്ദദീപ്തി നിരീക്ഷിച്ചത്.  ഫോട്ടോ ഡവലപ്പ് ചെയ്യുന്നതിന്റെ വേഗത കൂട്ടാൻ കഴിയുമോ എന്നു പരീക്ഷിക്കുകയായിരുന്നു അവർ. ഡവലപ്പ് ചെയ്ത ഫോട്ടോയിൽ കണ്ട ചെറിയ പൊട്ടുകളാണ് കൂടുതൽ ഗവേഷണങ്ങൾക്ക് അവരെ പ്രേരിപ്പിച്ചത്. അൾട്രാശബ്ദം ദ്രാവത്തിലൂടെ കടന്നുപോയപ്പോൾ അതിലുണ്ടായ കുമിളകളിൽനിന്നാണ് ഈ പ്രകാശം വന്നതെന്ന് അവർ കണ്ടെത്തി.

## ഏകകുമിളാ ശബ്ദദീപ്തി
1989ൽ ഫെലിപ്പ് ഗേയ്റ്റണും ലോറൻസ് ക്രെമും ചേർന്നാണ് ഏകകുമിളാ ശബ്ദദീപ്തി(Single Bubble SonoLuminescence - SBSL)  കണ്ടെത്തുന്നത്. പ്രകാശംപൊഴിക്കുന്ന ഒരു കുമിളയെ മാത്രം നിരീക്ഷിക്കാനുതകുന്ന സംവിധാനമാണിത്. ശബ്ദതരംഗങ്ങൾ കടന്നുപോകുമ്പോൾ കുമിളകൾ പെട്ടെന്നുസങ്കോചിക്കുകയും അതിൽനിന്നും പ്രകാശം പുറത്തുവരികയുമാണ് ചെയ്യുക. ഏതാനും പൈക്കോസെക്കന്റ് നേരത്തേക്കുമാത്രമാണ് പ്രകാശം പുറത്തുവരുന്നത്.  ശബ്ദത്തിന്റെ ആവർത്തിക്കനുസരിച്ച് കൃത്യമായ ഇടവേളകളിൽ ഒരു കുമിളയിൽനിന്നുതന്നെ പ്രകാശം പുറത്തുവരുന്നതു നിരീക്ഷിക്കാം എന്നതാണ് ഏകകുമിളാശബ്ദദീപ്തിയുടെ ഗുണം. ഈ മേഖലയിലെ ഗവേഷണങ്ങൾക്ക് ഇന്നും പ്രധാനമായും ഉപയോഗിക്കുന്ന രീതിയാണിത്.

## കുമിളക്കുള്ളിലെ താപനില
ഏകകുമിളാ ശബ്ദദീപ്തിയിൽനിന്നും പുറത്തുവരുന്ന പ്രകാശത്തെ സ്പെക്ട്രോസ്കോപ്പിക് പഠനങ്ങൾക്കു വിധേയമാക്കിയാണ് അതിനുള്ളിലെ താപനില അളന്നത്. ഏകദേശം 5000കെൽവിനാണ് കുമിളയ്ക്കുള്ളിലെ താപനില. സൂര്യന്റെ ഉപരിതലതാപനിലയും ഇതുതന്നെയാണ്.  ഉപയോഗിക്കുന്ന ദ്രാവകത്തിനും പ്രയോഗിക്കുന്ന ശബ്ദത്തിന്റെ ആവൃത്തിക്കും അനുസരിച്ച് താപനിലയും വ്യത്യാസപ്പെടുന്നുണ്ട്.

## കോൾഡ് ഫ്യൂഷനും വിവാദവും
കുമിളയുടെ കേന്ദ്രത്തിലെ താപനില ഒരു കോടി കെൽവിൻവരെ ഉയരാം എന്ന് ചിലർ അഭിപ്രായപ്പെട്ടിരുന്നു. ന്യൂക്ലിയാർ ഫ്യൂഷൻ നടക്കാവുന്ന താപനിലയാണിത്. 2002 മാർച്ച് 8ലെ ജേർണൽ സയൻസിൽവന്ന റിപ്പോർട്ടിൽ ശബ്ദദിപ്തി ഉപയോഗിച്ച് ന്യുക്ലിയാർ ഫ്യൂഷൻ നടത്താം എന്നു പറഞ്ഞിരുന്നു. റൂസി പി ടാലിയർഖാൻ എന്നയാളായിരുന്നു ഈ അവകാശവാദം നടത്തിയത്.  2004ൽ നടത്തിയ പരീക്ഷണം ഈ അവകാശവാദത്തെ സാധൂകരിക്കുകയും ചെയ്തു. എന്നാൽ 2005ൽ ബി ബി സിയുടെ ന്യൂഹൊറൈസൻ പരിപാടിക്കുവേണ്ടി നടത്തിയ പ്രദർശനം പരാജയമായിരുന്നു. പിന്നീട് ഈ അവകാശവാദം വ്യാജമായിരുന്നു എന്നു തെളിഞ്ഞു. റൂസി ടാലിയർഖാന്റെ പ്രൊഫസർഷിപ്പ് എടുത്തുകളയുകയും തുടർന്നുള്ള ഗവേഷണങ്ങൾക്കുള്ള ഫണ്ടിങിന് നിരോധനം ഏർപ്പെടുത്തുകയും ചെയ്തു.

## അവലംബം

വർഗ്ഗം:ഭൗതികപ്രതിഭാസങ്ങൾ
വർഗ്ഗം:ശബ്ദം
മാർഗരറ്റ് പെരേ

ഫ്രഞ്ച് ഭൗതിക ശാസ്ത്രജ്ഞയായിരുന്നു **മാർഗരറ്റ് പെരേ (Marguerite Catherine Perey** - ജ:19 ഒക്ടോ: 1909 – മ:13 മെയ് 1975). മേരി ക്യൂറിയുടെ ശിഷ്യയായിരുന്നു. 1939 ൽ പെരേ ഫ്രാൻസിയം എന്ന മൂലകം കണ്ടെത്തി. ആക്റ്റീനിയം കലർന്ന ലാന്തനംശുദ്ധീകരിച്ചാണ് അവർ ഫ്രാൻസിയം വേർതിരിച്ചെടുത്തത്. ഫ്രാൻസിലെ സയൻസ് അക്കാഡമിയിലേക്ക് തിരഞ്ഞെടുക്കപ്പട്ട ആദ്യ വനിതയായിരുന്നു പെരേ.

## ആദ്യകാല ജീവിതം
1909-ൽ ഫ്രാൻസിലെ വില്ലെമോംബിളിൽ, പാരീസ് നഗരത്തിന് തൊട്ടടുത്തായി, ക്യൂറിയുടെ റേഡിയം ഇൻസ്റ്റിറ്റ്യൂട്ട് സ്ഥിതി ചെയ്യുന്ന സ്ഥലത്താണ് പെരെ ജനിച്ചത്. വൈദ്യശാസ്ത്രം പഠിക്കാൻ അവൾ ആഗ്രഹിച്ചിരുന്നെങ്കിലും, പിതാവിന്റെ അകാലമരണം കുടുംബത്തെ സാമ്പത്തിക ബുദ്ധിമുട്ടിലാക്കി.

1929-ൽ പാരീസിലെ ടെക്നിക്കൽ സ്കൂൾ ഓഫ് വിമൻസ് എഡ്യൂക്കേഷനിൽ നിന്ന് പെരെ രസതന്ത്രത്തിൽ ഡിപ്ലോമ നേടി. ഒരു "ബിരുദം" അല്ലായിരുന്നെങ്കിലും, ഒരു കെമിസ്ട്രി ടെക്നീഷ്യനായി ജോലി ചെയ്യാൻ അത് അവരെ പ്രാപ്തയാക്കി. 1929-ൽ, 19-ാം വയസ്സിൽ, ഫ്രാൻസിലെ പാരീസിലുള്ള ക്യൂറിയുടെ റേഡിയം ഇൻസ്റ്റിറ്റ്യൂട്ടിൽ മേരി ക്യൂറിയുടെ പേഴ്‌സണൽ അസിസ്റ്റന്റ് (ടെക്‌നീഷ്യൻ) ആയി ജോലി ലഭിക്കുന്നതിനായി പെറി അഭിമുഖം നടത്തിയ അവർ, അവിടെ ജോലിയിൽ പ്രവേശിച്ചു. മേരി ക്യൂറി പെറിയുടെ മാർഗനിർദേശക സ്ഥാനം ഏറ്റെടുക്കുകയും, അവരുടെ പേഴ്‌സണൽ അസിസ്റ്റന്റായി അവരെ ഏറ്റെടുക്കുകയും ചെയ്തു.

## അവലംബം
വർഗ്ഗം:ഭൗതികശാസ്ത്രജ്ഞർ
വർഗ്ഗം:1909-ൽ ജനിച്ചവർ
വർഗ്ഗം:1975-ൽ മരിച്ചവർ
വർഗ്ഗം:ഫ്രഞ്ച് ഭൗതികശാസ്ത്രജ്ഞർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
വർഗ്ഗം:അർബുദത്താൽ മരിച്ചവർ
ഇക്സോണാന്തേസീ

സപുഷ്പികളിൽപ്പെടുന്ന ഒരു സസ്യകുടുംബമാണ്** ഇക്സോണാന്തേസീ (Ixonanthaceae). **90 മീറ്റർ ഉയരത്തിൽ വളരുന്ന കുറ്റിച്ചെടികളും മരങ്ങളും ഈ സസ്യകുടുംബത്തിൽ കാണപ്പെടുന്നു. നാലോ അഞ്ചോ ജീനസ്സുകളിലായി ഏകദേശം 30 സ്പീഷിസുകൾ ഈ സസ്യകുടുംബത്തിൽ ഉൾപ്പെടുന്നു.   മിക്ക സ്പീഷിസുകളും വലിയ ഇലകളോടുകൂടിയ നിത്യഹരിത സസ്യങ്ങളാണ്.

## സവിശേഷതകൾ
ഇവയുടെ ഇലകൾ ഏകാന്തരന്യാസത്തിൽ ക്രമീകരിക്കപ്പെട്ടതും ഞെട്ടോടുകൂടിയവയുമാണ്. ചില സ്പീഷിസുകളിൽ പത്രവൃന്തത്തിന്റെ അടിയിലായി ചെറിയ ഉപപർണ്ണങ്ങൾ ഉണ്ടാകാറുണ്ട്, എന്നാൽ മറ്റു ചില സ്പീഷിസുകളിൽ ഉപപർണ്ണങ്ങൾ ഉണ്ടാകാറില്ല.

## അവലംബം

വർഗ്ഗം:മാൽപീഗൈൽസ് കുടുംബങ്ങൾ
വർഗ്ഗം:സസ്യകുടുംബങ്ങൾ
പെർള

കേരളത്തിലെ കാസർഗോഡ് ജില്ലയിലുള്ള എന്മകജെ പഞ്ചായത്തിന്റെ ഭരണനിർവ്വഹണ തലസ്ഥാനമാണ് **പെർല**. സംസ്ഥാന ദേശീയ പാത 31 പെർല ടൗൺ വഴി കല്ലഡ്ക, ചെർക്കള എന്നിവയുമായി ബന്ധപ്പെട്ട് കിടക്കുന്നു. കേരളത്തിന്റേയും കർണ്ണാടകയുടേയും മധ്യത്തിലായാണ് പെർള സ്ഥിതി ചെയ്യുന്നത്. വിട്ല വഴി പോയാൽ പെർളയിൽ നിന്നും മംഗലാപുരത്തേക്ക് എളുപ്പത്തിൽ എത്താം. വിട്ല, ഉപ്പള, കുമ്പള, പുത്തൂർ, ബദിയഡുക്ക, മുള്ളേരിയ, സീതാംഗൊളി എന്നിവിടങ്ങളിൽ എളുപ്പത്തിൽ എത്താനുള്ള മാർഗ്ഗമാണിത്.

## ഭൂമിശാസ്ത്രം
എൻമകജെ പഞ്ചായത്തിന്റെ ആസ്ഥാനമാണ് പെർള. കർണ്ണാടക അതിർത്തിയുമായി ബന്ധപ്പെടുത്തുന്ന സംസ്ഥാന ദേശീയപാതയിൽ തന്നെയാണ് ഈ ഗ്രാമം.

## ജനസംഖ്യ
2001 ലെ സെൻസസ് പ്രകാരം പെർളയിലെ ആകെയുള്ള ജനസംഖ്യ 11773 ആണ്. അതിൽ 5932 പുരുഷന്മാരും 5148 സ്ത്രീകളും ആണ്. 2001 ലെ സെൻസസ് പ്രകാരം ജനസംഖ്യയിൽ വർദ്ധനവ് ഉണ്ടായിട്ടുണ്ട്, 26824.അതിൽ 15300 ഹിന്ദു, 11200 ഇസ്ലാം, 324 ക്രിസ്ത്യൻസും ആണ്. വൈവിധ്യമാർന്ന ഭാഷകൾ ഇവിടുത്തെ ജനങ്ങൾ സംസാരിക്കുന്നു. മലയാളം, തുളു, കന്നട, ഹിന്ദി, ബംഗാളി എന്നിവ അതിൽ ഉൾപ്പെടുന്നു.

## കാലാവസ്ഥ
പെർള ഉഷ്ണമേഖലയാണ്. വർഷത്തിലെ കൂടുതൽ മാസങ്ങളിലും കാര്യമായി മഴ ലഭിക്കുന്നുണ്ടിവിടെ. വരൾച്ച അധികം ബാധിക്കാത്ത പ്രദേശമാണിത്. വർഷത്തിലെ ശരാശരി താപനില 25.1 ഡിഗ്രി സെൽഷ്യസ് ആണ്. ഏകദേശം 3820 മില്ലിമീറ്റർ മഴ ലഭിക്കുന്നു.

## സാമ്പത്തികം
പെർളയിലെ പ്രധാന കാർഷിക വിള അടക്കയാണ്. അത് കൂടാതെ തേങ്ങ, റബ്ബർ, കശുവണ്ടി, കൊക്കോ എന്നിവയും ഉൾപ്പെടുന്നു. ബീഡി നിർമ്മാണവും ഇവിടുത്തെ പല കുടുംബങ്ങളുടേയും പ്രധാന വരുമാന മാർഗ്ഗമാണ്. കൊറഗ ഗോത്രവിഭാഗത്തിൽ പെടുന്ന ജനങ്ങളുടെ ഒരു കോളനി ഉണ്ട് പെർളയിൽ. അവരുടേയും പ്രധാന വരുമാന മാർഗ്ഗം ബീഡി നിർമ്മാണമാണ്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ലെവ്നെഹ്സോവിയ

ഹദ്രോസറോയിഡ് ജെനുസിൽ പെട്ട ദിനോസർ ആണ് **ലെവ്നെഹ്സോവിയ**. അന്ത്യ ക്രിറ്റേഷ്യസ് കാലത്തു ആണ്  ജീവിച്ചിരുന്നത്. ഉസ്ബെക്കിസ്ഥാനിൽ നിന്നാണ് ഫോസിൽ കിട്ടിയിട്ടുള്ളത്.

## ശരീര ഘടന
സസ്യഭോജി ആയ ദിനോസർ ആയിരുന്നു ഇവ. ഏകദേശം 2 മീറ്റർ ആണ് നീളം കണക്കാക്കിയിട്ടുള്ളത് ഭാരമാകട്ടെ 150 കിലോയും.

## ഫോസിൽ
ഫോസിൽ ആയി കിട്ടിയിട്ടുള്ളത് തലയുടെ ഭാഗങ്ങളും ഏതാനും നട്ടെല്ലും മാത്രം ആണ് . ഇവയുടെ വർഗ്ഗീകരണം നടന്നത് 2009 ൽ ആണ് . ഇവയുടെ മുഴുവൻ ഫോസ്സിൽ ഇത് വരെ കണ്ടു കിട്ടിയിടില്ല.

## കുടുംബം
ഹദ്രോസറോയിഡ് കുടുംബത്തിൽ പെട്ട ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്

## അവലംബം

## പുറത്തേക്കുള്ള കണ്ണികൾ
*Nature: Ancestor of T. rex found in China 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
മ്യൂസ

മ്യൂസേസീ സസ്യകുടുംബത്തിലെ ഒരു ജീനസ്സാണ്*** മ്യൂസ (Musa)***. പലതരം വാഴകളുൾപ്പെടുന്ന ഈ സസ്യജനുസ്സിൽ 70ഓളം സ്പീഷിസുകളുണ്ട്. മരങ്ങളുടെ ഉയരത്തിൽ വളരുന്ന ഇവയ്ക്ക് ഇലയുടെ തണ്ടുകൾ പരസ്പരം ഒന്നിനുമുകളിൽ ഒന്നായി കൂടുച്ചേർന്ന് ഒരു മിഥ്യാകാണ്ഡമുണ്ട്. ഇവയുടെ യഥാർത്ഥകാണ്ഡം ഭൂമിക്കടിയിലാണ് വളരുന്നത്.  ഇവ യഥാർത്ഥത്തിൽ വലിയ ഓഷധികളാണ്. മിക്ക മ്യൂസസ്പീഷിസുകളും ചില ലെപിഡോപ്റ്റെറ ലാർവകളുടെ ഭക്ഷ്യസസ്യങ്ങളാണ്. 

## സവിശേഷതകൾ
താരതമ്യേനെ വലിയ ഇലകളോടു കൂടിയവയാണ് എല്ലാ സ്പീഷിസുകളും. അവ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ ക്രമീകരിച്ചതും, സമാന്തര സിരാവിന്യാസത്തോടു കൂടിയവയും. ഇലകളിലെ സിരാവിന്യാസം സമാന്തര സിരാവിന്യാസവുമാണ്. മധ്യ സിര ഉയർന്നു നിൽക്കുന്നതും വലുതുമാണ്. ഇലയുടെ തണ്ടുകൾ പരസ്പരം ഒന്നിനുമുകളിൽ ഒന്നായി കൂടുച്ചേർന്ന് മിഥ്യാകാണ്ഡം രൂപപ്പെടുന്നു. ഇവയുടെ യഥാർത്ഥകാണ്ഡം ഭൂമിക്കടിയിലാണ് വളരുന്നത്. ഭുമിക്കടിയിൽ വളരുന്ന കാണ്ഡത്തിൽ നിന്നും പുങ്കുലയുടെ ഞെട്ട് മിഥ്യാകാണ്ഡത്തിന്റെ മധ്യഭാഗത്തുകൂടെ മുകളിലേക്ക് വളർന്ന് ഇലകൾക്കിടയിലൂടെ പുറത്തേക്ക് വളരുന്നു. ഇവയുടെ പൂങ്കുലയിൽ കാഴ്ചയിൽ സുന്ദരവും വലുതുമായ ഉപപർണ്ണങ്ങൾ കാണപ്പെടുന്നു. 

## അവലംബം

## കൂടുതൽ വായനയ്ക്ക്
* Constantine, D. R. (1999): Musa - an annotated list of the species http://www.users.globalnet.co.uk/~drc/musa.htm. Version of 2008-SEP-03. Retrieved 2008-SEP-03.
* Hedrick, U.P. (ed.) (1919): *[http://www.swsbm.com/Ephemera/Sturtevants_Edible_Plants.pdf Sturtevant's Edible Plants of the World]*. J.B. Lyon Co., Albany.
* Nelson, S.C.; Ploetz, R.C. & Kepler, A.K. (2006): ''Musa'' species (banana and plantain).
* Sharrock, Suzanne (2001): Diversity in the genus *Musa*, focus on *Australimusa*. *INIBAP annual report* **2000**: 14-19. PDF fulltext 

## പുറത്തേക്കുള്ള കണ്ണികൾ
* Musapedia, page on Musa wild species
* Musapedia, page on Musa sections
* Musapedia, page on the diversity of banana cultivars
* ''Musa basjoo'' photos
* Detailed discussion of bananas
* Musarama, banana image bank 

വർഗ്ഗം:സസ്യജനുസുകൾ
ടി.എൻ.എ. പെരുമാൾ

ലഘുചിത്രം|ലൈഫ് ടൈം അച്ചീവ്മെന്റിനുള്ള രണ്ടാമത് ദേശീയ ഫോട്ടോഗ്രാഫി പുരസ്കാരം 2011 ടി.എൻ.എ. പെരുമാൾ, അന്നത്തെ ലോക്‌സഭാ സ്പീക്കർ മീരാ കുമാറിൽ നിന്നും സ്വീകരിക്കുന്നു.
ഇന്ത്യക്കാരനായ വന്യ ജീവി ഫോട്ടോഗ്രാഫറാണ് തഞ്ചാവൂർ നടേശാചാരി പെരുമാൾ എന്ന ടി.എൻ.എ. പെരുമാൾ (ജനനം 1932- മരണം: ഫെബ്രുവരി 8, 2017).

1960 മുതൽ വിവിധ ഫ്ലോറകളുടെയും ഫോണകളുടെയും ചിത്രമെടുക്കുന്ന അദ്ദേഹത്തിന് നിരവധി ദേശീയ അന്തർദേശീയ പുരസ്കാരങ്ങൾ ലഭിച്ചിട്ടുണ്ട്. 1961 മുതൽ ബാംഗ്ലൂരിലെ മൈസൂർ ഫോട്ടോഗ്രാഫിക് സൊസൈറ്റി അംഗമാണ്

## കറുപ്പിലും വെളുപ്പിലും
1960 കളിലും 1970 കളിലും നിരവധി ബ്ലാക്ക് ആൻഡ് വൈറ്റ് ഫോട്ടോഗ്രാഫുകളിലൂടെ വനത്തെയും വന്യജീവികളെയും ചിത്രീകരിച്ചിട്ടുണ്ട്. നിരവധി ഫോട്ടോ പുരസ്കാര നിർണ്ണയ സമിതികളുടെ ജൂറിയായും പ്രവർത്തിച്ചിട്ടുണ്ട്. ഈ രംഗത്തെ തുടക്കക്കാർക്കുള്ള നിരവധി വർക്ക്ഷോപ്പുകളും നയിച്ചിട്ടുണ്ട്.

## പുരസ്കാരങ്ങളും അംഗീകാരങ്ങളും
* 1963 :  നാച്ചർ ഫോട്ടോഗ്രാഫിയിൽ FIAP ഫെല്ലോഷിപ്പ് 
* 1975 : ഇൻഡസ്ട്രിയൽ ഫോട്ടാഗ്രാഫിയിൽ നാഷണൽ പ്രസ് കൗൺസിൽ അവാർഡ്  
* 1977 : റോയൽ ഫേട്ടോഗ്രാഫിക് സൊസൈറ്റിയുടെ അസോസിയേറ്റ് ഷിപ്പ്  
* 1978 :  റോയൽ ഫേട്ടോഗ്രാഫിക് സൊസൈറ്റിയുടെ
* 1978 : റോയൽ ഫേട്ടോഗ്രാഫിക് സൊസൈറ്റിയുടെ ഫെല്ലോഷിപ്പ് 
* 1983 :  നാച്ചർ ഫോട്ടോഗ്രാഫിയിൽ, ഫ്ര‍ഞ്ച് ഫെഡറേഷന്റെ മാസ്റ്റർ ഫോട്ടോഗ്രാഫർ പുരസ്കാരം  
* 1993 : ഇൻഡ്യ ഇന്റർനാഷണൽ  ഫോട്ടോഗ്രഫിക്ക് കൗൺസിലിന്റെ ഹോണററി ഫെല്ലോഷിപ്പ്
* 1995 : നാച്ചർ ഫോട്ടോഗ്രാഫിയിൽ, കർണാടക ലളിത കലാ അക്കാദമി അവാർഡ്
* 2012 : ഭാരത സർക്കാരിന്റെ ഫോട്ടോ ഡിവിഷന്റെ ലൈഫ് ടൈം അചേചീവ്മെന്റ് അവാർഡ് 

## പ്രസിദ്ധീകരണങ്ങൾ
* എൻകൗൺടേഴ്‌സ് ഇൻ ഫോറസ്റ്റ്
* റെമ്‌നിസെൻസ് ഒഫ് എ വൈൽഡ് ലൈഫ് ഫോട്ടോഗ്രാഫർ 
* ഫോട്ടോഗ്രാഫിംഗ് വൈൽഡ് ലൈഫ് ഇൻ ഇന്ത്യ - ഫീൽഡ് ഗൈഡ് ഫോർ ഫോട്ടോഗ്രാഫേഴ്‌സ്
* സം സൗത്ത് ഇൻഡ്യൻ ബട്ടർ ഫ്ലൈസ് - ഗുണതിലകിരാജിനൊപ്പം 
* എ കൺസൈസ് ഫീൽഡ് ഗൈഡ് ടു ഇന്ത്യൻ ഇൻസെക്റ്റ്സ് ആൻഡ് അരാക്കിനിഡ്സ് - മീനാക്ഷി വെങ്കടരാമനൊപ്പം
*റെമിനിസെൻസ് ഓഫ് എ വൈൾഡ് ലൈഫ് ഫോട്ടോഗ്രാഫർ (2013): തന്റെ 300 ഓളം  പ്രധാന ചിത്രങ്ങളുള്ള പുസ്തകം
## അവലംബം

വർഗ്ഗം:1932-ൽ ജനിച്ചവർ
വർഗ്ഗം:ഇന്ത്യക്കാരായ വന്യജീവി ഫോട്ടോഗ്രാഫർമാർ
വർഗ്ഗം:2017-ൽ മരിച്ചവർ
ലാബ്രിന്ത്

ഗ്രീക്ക് പുരാണത്തിൽ  ക്രീറ്റ് നാട്ടുരാജ്യത്തിലെ  മിനോസ്   എന്ന രാജാവിന്റെ ശില്പിയായിരുന്ന ഡേഡലസ് ക്നോസോസ് എന്ന സ്ഥലത്ത് നിർമ്മിച്ച  കുരുക്കുകൾ നിറഞ്ഞ  വിഭ്രമാത്മകമായ  നിർമ്മിതിയാണ് **ലാബ്രിന്ത്**.  മിനോടോർ എന്ന നരഭോജിയായ ഭീകരജന്തുവിനെ   പുറത്തുകടക്കാനാവാത്തവിധം തടഞ്ഞു വെക്കാനാണ് ലാബിരിന്ത്  രൂപകല്പന ചെയ്യപ്പെട്ടത്. ലാബിരിന്ത് നിർമിച്ചശേഷം ഡെഡാലസിനു പോലും അതിനകത്തു നിന്ന് പുറത്തുകടക്കാൻ ഏറെ ക്ലേശിക്കേണ്ടി വന്നു.    . മിനോടോറിനെ പിന്നീട് തെസ്യുസ് കൗശലപൂർവം വധിച്ചു. 

430 ബിസി മുതലുള്ള നാണയങ്ങളിൽ വിവിധതരത്തിലുള്ള ലാബ്രിന്തുകളുടെ ചിത്രങ്ങൾ കണ്ടെത്തിയിട്ടുണ്ട്. വിവിധ ശാഖകളായി പിരിഞ്ഞതും അടഞ്ഞ ഇടങ്ങളുള്ളതുമായ പാറ്റേണുകളും പുറത്തേക്ക് ഒരേ ഒരു വഴിമാത്രമുള്ളതും അടഞ്ഞ ഇടങ്ങളില്ലാത്തതുമായ താരതമ്യേന എളുപ്പവുമായ പാറ്റേണുകളും ഇത്തരം നാണയങ്ങളിൽ പ്രത്യക്ഷപ്പെട്ടിട്ടുണ്ട്. ലാാബ്രിന്തുകളെ സൂചിപ്പിക്കാനായി അതുപോലുള്ള പല പാറ്റേണുകളും ഉപയോഗിച്ചു കണ്ടിട്ടുണ്ട്. എന്തായാലും മിനോടോർ ഈ സങ്കീർണ്ണമായ ചുറ്റുവഴിക്കോട്ടയിൽ കുടുങ്ങിപ്പോയിട്ടുണ്ട്. ലാബ്രിന്തുകളുടെ രൂപകൽപനകൾ വലുതും സങ്കീർണ്ണവുമായിരുന്നുവെങ്കിലും റോമൻ കാലഘട്ടം വരെ ലാബ്രിന്തുകളുടെയെല്ലാം രൂപകൽപ്പനകൾ ഒറ്റവഴിമാത്രമുള്ളതായിരുന്നു. റിനൈസൻസ് കാലഘട്ടത്തിനുശേഷം പൂന്തോട്ട ലാബ്രിന്തുകൾ പ്രചാരത്തിലായതിനുശേഷമാണ് അനേകം അടഞ്ഞവഴികളുള്ള ശിഖിര ചുറ്റുവഴികൾ പ്രാബല്യത്തിൽ വന്നത്. 

## Notes

വർഗ്ഗം:ഗ്രീക്ക് പുരാണം
വർഗ്ഗം:പ്രഹേളികകൾ
സ്മാൾ മഗല്ലെനിക് ക്ലൗഡ്

**സ്മാൾ മഗല്ലനിക് ക്ലൗഡ്** (നെബുകുല മൈനർ) ക്ഷീരപഥത്തിലുള്ള ഒരു കുള്ളൻ താരാപഥമാണ് . ഇത് ഒരു രൂപരഹിത താരാപഥമായി കണക്കാക്കപ്പെട്ടിരിക്കുന്നു. ഇതിന് 7000 പ്രകാശവർഷം വ്യാസമുണ്ട്. ഇതിൽ അനേകം മില്യൺ നക്ഷത്രങ്ങളുണ്ട്. 7 ബില്യൺ മടങ്ങ് സൂര്യന്മാരുടെ അത്രയും പിണ്ഡം ഈ താരാപഥത്തിൽ അടങ്ങിയിരിക്കുന്നു. ഇതിന്റെ മദ്ധ്യത്തിലുള്ള ഒരു വരപോലുള്ള ഭാഗം ഇത് ഒരുകാലത്ത് ഒരു ബാരീഡ് സ്പൈറൽ താരാപഥമായിരുന്നു എന്ന് അനുമാനിക്കുന്നു. ക്ഷീരപഥം ഇതിനെ സ്വാധീനിക്കുകയും ഇത് ക്രമരഹിതമായി തീരുകയും ചെയ്തു. 200,000 പ്രകാശവർഷം അകലെ സ്ഥിതിചെയ്യുന്ന ഇത് ക്ഷീരപഥത്തിന്റെ അടുത്തുള്ള ഒരു വസ്തുവാണ്. നഗ്നനേത്രങ്ങൾകൊണ്ട് കാണാവുന്ന ഏറ്റവും അകലെയുള്ള വസ്തുക്കളിൽ ഒന്നാണ് സ്മാൾ മഗല്ലനിക് ക്ലൗഡ്. 

ശരാശരി ഡെക്ലിനേഷൻ -73 ആയ  ചെറിയ മഗല്ലനിക മേഘം വടക്കേ അർദ്ധഗോളത്തിലെ ഏറ്റവും താഴ്ന്ന ലാറ്റിറ്റ്യൂഡുകളിൽനിന്നും, തെക്കേ അർദ്ധഗോളത്തിൽ നിന്നുമാത്രമേ കാണാൻ കഴിയുകയുള്ളു. ടുകാന എന്ന നക്ഷത്രഗണത്തിലും ജലസർപ്പം നക്ഷത്രഗണത്തിലുമായാണ് ചെറിയ മഗല്ലനിക മേഘം സ്ഥിതിചെയ്യുന്നത്.  3 ഡിഗ്രിവീതിയിൽ വളരെ മങ്ങിയ ഒരു പ്രകാശ പടലമായി ഇത് ആകാശത്ത് കാണാം. ഇതിന് വളരെ കുറഞ്ഞ കാന്തികമാനമുള്ളതുകൊണ്ട് വ്യക്തമായി കാണാനായി വളരെ വ്യക്തമുള്ള രാത്രിയാകാശം ദ‍ൃശ്യമാകുന്ന ചുറ്റുപാടുനിന്നുമുള്ള പ്രകാശം വളരെ കുറഞ്ഞ നഗരപ്രകാശം സ്വാധീനിക്കാത്ത സ്ഥലങ്ങളാണ് നല്ലത്.  ചെറിയ മഗല്ലനിക മേഘവും വലിയ മഗല്ലനിക മേഘവും ഒരു ദ്വയമായാണ് കാണപ്പെടുക. വലിയ മഗല്ലനിക മേഘം ഇതിൽനിന്ന 20 ഡിഗ്രികൂടി അകലെയാണ്. ഇവരണ്ടും ലോക്കൽഗ്രൂപ്പിലെ അംഗങ്ങളാണ്.

## See also
* Small Magallanes Cloud in fiction
* Large Magallanes Cloud
* Magallanes Clouds
* Objects within the Small Magellan Cloud:
** NGC 265
** NGC 290
** NGC 346
** NGC 347
** NGC 602

## References

വർഗ്ഗം:NGC വസ്തുക്കൾ
വർഗ്ഗം:താരാപഥങ്ങൾ
അനിത ദേശായി

പ്രശസ്തയായ ഇന്ത്യൻ - ഇംഗ്ലീഷ് എഴുത്തുകാരിയാണ് **അനിത ദേശായി**. സ്ത്രീ മനസ്സിന്റെ അന്തഃസംഘർഷങ്ങളും പ്രശ്നങ്ങളും പ്രമേയവത്ക്കരിക്കുന്നതിൽ കൂടുതൽ ശ്രദ്ധ ചെലുത്തിയ ഈ എഴുത്തുകാരി മധ്യവർഗ്ഗത്തിലെ നഗരവത്കൃതസ്ത്രീയുടെ പ്രശ്നങ്ങളാണ് പ്രധാനമായും തന്റെ കൃതികളിൽ ആവിഷ്കരിക്കുന്നത്. സ്ത്രീയുടെ ഗാർഹിക പ്രശ്നങ്ങൾ, നഗരജീവിതം, മനഃശാസ്ത്രപരമായ മനുഷ്യന്റെ പ്രതിസന്ധി തുടങ്ങിയ നിരവധി പ്രശ്നങ്ങൾ ഇവരുടെ കൃതികളിൽ നിറഞ്ഞുനിൽക്കുന്നു. ഇവരുടെ കൃതികൾ മൂന്ന് തവണ ബുക്കർ സമ്മാനത്തിന് നിർദ്ദേശിക്കപ്പെട്ടിട്ടുണ്ട്. 2014ൽ ഭാരത സർക്കാർ പദ്മവിഭൂഷൺ നൽകി ആദരിച്ചു. ബുക്കർ സമ്മാനം നേടിയ കിരൺ ദേശായി ഇവരുടെ മകളാണ്.

## ജീവിതരേഖ
1937-ൽ ബംഗാളിയായ ഡി.എൻ. മജുംദാറിന്റെയും ജർമ്മൻകാരിയായ ടോണി നൈമിന്റെയും മകളായി മസൂറിയിൽ ജനിച്ചു. അനിത മജുംദാർ എന്നായിരിന്നു ആദ്യകാലത്തെ പേര്. ക്യൂൻമേരി എച്ച്.എസ്.എസ്., ഡൽഹി സർവകലാശാലഎന്നിവടങ്ങളിലായി വിദ്യാഭ്യാസം പൂർത്തിയാക്കി. ഇംഗ്ലീഷ് മാധ്യമത്തിലാണ് പ്രാഥമിക വിദ്യാഭ്യാസം ലഭിച്ചത്. ഇത് പിന്നീട് സാഹിത്യരചനകൾ ഇംഗ്ലീഷ് ഭാഷയിൽ ചെയ്യുന്നതിന് കാരണമായി. 
അശ്വിൻ ദേശായി ആണ് ഭർത്താവ്.  അമേരിക്കയില മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ മാനവിക വിഷയങ്ങളിലെ പ്രൊഫസറായും നിരവധി വിദേശ കലാശാലകളിൽ അധ്യാപികയായും ദേശായി സേവനമനുഷ്ടിച്ചിട്ടുണ്ട്.
## കൃതികൾ
ചെറുപ്രായത്തിൽ തന്നെ എഴുതിത്തുടങ്ങിയ അനിത ദേശായിയുടെ ആദ്യ ചെറുകഥ ഒൻപതാമത്തെ വയസ്സിൽ പ്രസിദ്ധപ്പെടുത്തി. 1963-ൽ ആദ്യ നോവലായ *ദി പിക്കോക്ക്* പ്രസിദ്ധീകരിച്ചു. 1965-ൽ വ്യത്യസ്ത ജീവിതരീതികൾ തിരഞ്ഞെടുത്ത മൂന്നു സഹോദരിമാരുടെ കഥ പറയുന്ന *വോയ്സെസ് ഇൻ ദ് സിറ്റി* എന്ന കൃതിയും പ്രകാശിതമായി. 1995-ൽ പ്രസിദ്ധീകരിച്ച *ജേർണി റ്റു ഇത്താക്ക*യാണ് ഇവരുടെ മറ്റൊരു പ്രധാന കൃതി. 1982-ൽ പ്രസിദ്ധീകരിച്ച *ദി വില്ലേജ് ബൈ ദി സീ* എന്ന ബാലസാഹിത്യകൃതിക്ക് ഗാർഡിയൻ പുരസ്കാരം (ഇംഗ്ലണ്ട്) ലഭിച്ചു. 1978-ൽ *ഫയർ ഓൺ ദി മൌണ്ട്‍* എന്ന കൃതിയ്ക്ക് നാഷനൽ അക്കാദമി ഒഫ് ലെറ്റേഴ്സ് അവാർഡ് ലഭിച്ചു. *ബൈ ബൈ ബ്ലാക്ക് ബേഡ്*(1971), *വെയർ ഷാൽ വി ഗോ ദിസ് സമ്മർ* (1975), *ക്ലീയർ ലൈറ്റ് ഒഫ് ഡേ* (1980), *ഫാസ്റ്റിംഗ് ഫീസ്റ്റിംഗ്* എന്നിവയാണ് അനിതയുടെ മറ്റു പ്രധാന കൃതികൾ.

## ബഹുമതികൾ
* കേന്ദ്ര സാഹിത്യ ആക്കാദമി അവാർഡ്, 1978
* കേന്ദ്ര സാഹിത്യ അക്കാദമി ഫെല്ലോഷിപ്പ്, 2007
* പദ്മവിഭൂഷൺ, 2014
## അവലംബം

വർഗ്ഗം:1937-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
പുത്തൻവീട്ടിൽപ്പടി പാലം

**പുത്തൻവീട്ടിൽപ്പടി പാലം**ആലപ്പുഴ ജില്ലയിൽ ചെങ്ങന്നൂരിനടുത്ത് എം. സി. റോഡിൽ ഉള്ള പാലമാണ്. മുമ്പ് ഈ പാലത്തിലൂടെ ഒറ്റ വരി ഗതാഗതമേ ഉണ്ടായിരുന്നുള്ളു. ഇപ്പോൾ പുതിയ പാലം നിർമ്മാണം പൂർത്തിയാക്കുകയാണ്. പുതിയ പാലത്തിനു, 14 മീറ്റർ നീളവും 16.5 മീറ്റർ വീതിയുമുണ്ട്. 
## അവലംബം
ജോൺ സി. കൽഹൗൻ

അമേരിക്കൻ രാജ്യതന്ത്രജ്ഞനും രാഷ്ട്രീയ ചിന്തകനുമാണ് **ജോൺ സി. കൽഹൗൻ . (John C. Calhoun.**) അമേരിക്കൻ ഐക്യനാടുകളുടെ ഏഴാമത്തെ വൈസ് പ്രസിഡന്റ് കൂടിയായിരുന്നു ഇദ്ദേഹം. 1825 മാർച്ച് നാലുമുതൽ 1832 ഡിസംബർ 28 വരെ 
അമേരിക്കൻ വൈസ് പ്രസിഡന്റായി സേവനമനുഷ്ഠിച്ചു. രണ്ടു വ്യത്യസ്തപ്രസിഡന്റുമാരുടെ കീഴിൽ വൈസ് പ്രസിഡന്റാകുന്ന രണ്ടു പേരിൽ ഒരാളാണ് ഇദ്ദേഹം.ജോൺ ക്വിൻസി ആഡംസ് ,ആൻഡ്രൂ ജാക്സൺ എന്നീ അമേരിക്കൻ പ്രസിഡന്റുമാർക്ക് കീഴിൽ വൈസ് പ്രസിഡന്റായിരുന്നു.അമേരിക്കയുടെ നാലാമത്തെ വൈസ് പ്രസിഡന്റായിരുന്ന ജോർജ് ക്ലിന്റൺ ആണ് രണ്ടാമത്തെയാൾ. അടിമത്തത്തിനെതിരെ ശക്തമായ നിലപാടെടുത്ത വ്യക്തിയായിരുന്നു ജോൺ സി. കൽഹൗൻ. 1832 ഡിസംബർ 29 മുതൽ 1843 മാർച്ച് നാലുവരെയും 1845 നവംബർ 26 മുതൽ 1850 മാർച്ച് 31 വരെയും സൗത്ത് കരോലിനയിൽ നിന്ന് സെനറ്ററായിരുന്നു.പൗരസ്ത്യ വിശ്വാസങ്ങൾക്കും ആചാരങ്ങൾക്കുമെതിരെ ശക്തമായ നിലപാടെടുത്ത ഇദ്ദേഹത്തെ ഉരുക്കു മനുഷ്യൻ എന്ന അപരനാമത്തിൽ അറിയപ്പെട്ടിരുന്നു.ജനായത്ത ഭരണ സംവിധാനം അടിമത്തത്തിനും ന്യൂനപക്ഷ അവകാശങ്ങൾക്കും അംഗീകാരം നൽകുന്നവയാണെന്നായിരുന്നു അദ്ദേഹത്തിന്റെ സങ്കൽപം.

## ആദ്യകാല ജീവിതം
1782 മാർച്ച് 18ന് സൗത്ത് കരോലിനയിലെ അബ്ബെവില്ലെ ജില്ലയിൽ   പാട്രിക് കൽഹൗൻ, മാർത്ത കാൾഡ്‌വെൽ ദമ്പതികളുടെ നാലാമത്തെ മകനായി ജനിച്ചു.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
എഗെഗിക്

**ഇഗെഗിക്** എന്ന സ്ഥലം (സെൻട്രൽ അലാസ്കൻ യുപിക് ഭാക്ഷയിൽ Igyagiiq ) ലേക്ക് ആൻറ് പെനിൻസുല ബറോയിലുള്ള അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു പട്ടണമാകുന്നു. അലാസ്ക അർദ്ധ ദ്വീപിലെ ഈ പട്ടണം ഇഗെഗിക് നദിയുടെ അഴിമുഖത്തിൻറ തെക്കെ കരയിലാണ്. മത്സ്യബന്ധനമാണ് ഈ പട്ടണത്തിലെ ആളുകളുടെ പ്രധാന തൊഴിൽ. 2010 ൽ പൂർത്തിയായ ഐക്യനാടുകളുടെ സെൻസസ് അനുസിരിച്ച് ഈ ചെറു പട്ടണത്തിലെ ജനസംഖ്യ കേവലം 109 മാത്രമാണ്

## ജ്യോഗ്രഫി
ഈ പട്ടണത്തിൻറെ അക്ഷാംശം 58.215N ഉം രേഖാംശം  -157.375W ഉം ആകുന്നു. 

ഐക്യനാടുകളുടെ സെൻസസ് ബ്യൂറോയുടെ, കണക്കെടുപ്പനുസരിച്ചുള്ള പട്ടണത്തിൻറെ വിസ്തൃതി , ആണ്. ഇതിൽ  കരഭാഗവും  (75.54%) ജലവുമാണ്.

## ജനസംഖ്യ തിരിച്ചുള്ള കണക്കുകൾ
രണ്ടായിരാമാണ്ടിലെ സെൻസസ് കണ്ക്കുകളനുസരിച്ച് 64 ആളുകളും 44 ഗൃഹസമുച്ഛയങ്ങളുമുണ്ട് ഇവിടെ. ഈ പട്ടണത്തിലെ ജനസാന്ദ്രത ഓരോ സ്കയർ മൈലിനും (1.4/km²) 3.5 പേരാണ്. ജനങ്ങളുടെ വർഗ്ഗം തിരിച്ചുള്ള കണ്ക്കുകളിൽ 18.97 ശതമാനം പേർ വെളുത്ത വർഗ്ഗക്കാരും 57.76% പേർ നേറ്റീവ് ഇന്ത്യൻസും 0.86% ഏഷ്യൻ വംശജരും 22.41 ശതമാനം പേർ രണ്ടോ മൂന്നോ വിഭാഗത്തിൽപ്പെട്ടവരുമാണ്. ജനങ്ങളിൽ 6.90 ശതമാനം പേർ ഹിസ്പാനിക് അല്ലെങ്കില‍ ലാറ്റിൻ വിഭാഗത്തിൽപ്പെട്ടവരാണ്.

## അവലംബം
മിനോടോർ

മിനോടോർ (Minotaur)  ഗ്രീക്ക് പുരാണത്തിലെ  ഒരു ബീഭത്സജന്തുവാണ്. ശരീരത്തിന്റെ പകുതി ഭാഗം കാളയുടേയും പകുതിഭാഗം മനുഷ്യന്റേതുമായിരുന്നു.
.

## പുരാണകഥ
ക്രീറ്റിലെ രാജാവ് മിനോസിന് സാഗരദേവൻ പൊസൈഡൺ അതിസുന്ദരനായ ഒരു കാളക്കുട്ടിയെ സമ്മാനിച്ചു. ഈ  കാളക്കുട്ടിയെ യഥാവിധി തനിക്കുതന്നെ ബലിയർപ്പിക്കണമെന്നായിരുന്നു പൊസൈഡണിന്റെ കല്പന. എന്നാൽ കാളക്കുട്ടിയുടെ രൂപഭംഗി മിനോസിനെ ആകർഷിച്ചു. അയാൾ അതിനെ വളർത്തി വലുതാക്കി. ക്രുദ്ധനായ പോസൈഡൺ പ്രതികാരം ചെയ്തു. മിനോസിന്റെ പത്നി പസിഫേയെ, കാളക്കുട്ടിയിൽ അനുരക്തയാക്കി. ആ ബന്ധത്തിൽ നിന്നു പിറന്ന ഭീകരജന്തുവായിരുന്നു മിനോടോർ. 

മിനോസിന് മിനോടോറിനെ കൊല്ലാൻ മനസ്സു വന്നില്ല. പകരം അതിനെ തടവിലിടാനായി രാജശില്പി  ഡെഡാലസിന്റെ സഹായം തേടി. ഡെഡാലസ് പുറത്തുകടക്കാനാവാത്തവിധം  കുരുക്കുകൾ നിറഞ്ഞ ലാബിരിന്ത് പണി കഴിപ്പിച്ചു. മിനോടോർ അതിനകത്ത് സ്വതന്ത്രമായി ഓടി നടന്നെങ്കിലും ഒരിക്കലും രക്ഷപ്പെടാനായില്ല.  മിനോസ് യുദ്ധത്തടവുകാരെ മിനോടോറിന് ഭക്ഷണമായി നല്കി. 

മിനോസിന്റെ ഏക പുത്രൻ  അന്ഡ്രോജിസ് ഏഥൻസിൽ വെച്ച് കൊല്ലപ്പെട്ടപ്പോൾ മിനോസ് ഏഥൻസ് ആക്രമിച്ചു കീഴടക്കി. ഒമ്പതു വർഷം കൂടുമ്പോൾ ഏഴു യുവാക്കളേയും ഏഴു യുവതികളേയും മിനോടോറിനു ഭക്ഷണമായി നല്കണമെന്ന് ഏഥൻസുകാരോട് കല്പിച്ചു. ഈ പതിവ് തുടർന്നു പോകെ  തേസിയസ് ഏഥൻസ് സന്ദർശിക്കാനെത്തി.  ഏഥൻസുകാരുടെ സഹായിക്കാൻ തീരുമാനിച്ചു. ഇരകളുടെ കൂട്ടത്തിൽ സ്വയം ഉൾപ്പെടുത്തി.

ക്രീറ്റിൽ എത്തിയ ഇരകൾ നാട്ടുകാരുടെ മുമ്പാകെ പ്രദർശിപ്പിക്കപ്പെട്ടു. കാണികളുടെ കൂട്ടിൽ മിനോസിന്റെ പുത്രി അരിയാഡ്ണിയും ഉണ്ടായിരുന്നു. അരിയാഡ്ണി പ്രഥമദർശനത്തിൽ തേസിയസിൽ അനുരക്തയായി. ലാബിരിന്തിൽ നിന്ന് പുറത്തുകടക്കാനുള്ള ഉപായം ഡെഡാലസിൽ നിന്നു മനസ്സിലാക്കിയെടുത്തു. ഒരു നൂല്പന്തായിരുന്നു സൂത്രം. അതിന്റെ ഒരു തുമ്പ് അകത്തേക്കു പ്രവേശിക്കുന്ന വാതിലിൽ കെട്ടിയിട്ട് പന്തഴിച്ച് അകത്തു കടക്കണം. പിന്നീട് അതേ ചരടു പിടിച്ച് തിരിച്ചു വരാമെന്ന് അരിയാണി  പറഞ്ഞുകൊടുത്തു.  

ഉറങ്ങിക്കിടന്നിരുന്ന മിനോടോറിനെ മുഷ്ടികളുപയോഗിച്ച്യു ഞെരിച്ചുകൊന്ന ശേഷം(വാളുകൊണ്ടാണ് കൊന്നതെന്നും പറയപ്പെടുന്നു) തേസിയസ് ചരടു പിടിച്ച് പുറത്തെത്തി. പക്ഷെ  വിജയത്തിമിർപ്പിൽ രക്ഷപ്പെടുമ്പോൾ അരിയാഡ്ണെയെ കൂടെ കൂട്ടാൻ തേസിയസ് മറന്നു പോയെന്നും അതല്ല കടൽച്ചൊരുക്കു പിടിപെട്ട് അവളെ ഇടക്കു വെച്ച് ഉപേക്ഷിക്കേണ്ടി വന്നതാണെന്നും ബഹുവിധ കഥകൾ. 
## അവലംബം
#
#
#

വർഗ്ഗം:ഗ്രീക്ക് പുരാണം
വർഗ്ഗം:ഗ്രീക്ക് പുരാണകഥാപാത്രങ്ങൾ
സെൻറ് ജോർജ്, അലാസ്ക

സെൻറ് ജോർജ് (അല്യൂട്ട് ഭാക്ഷയിൽ: Anĝaaxchalux̂) അലേഷ്യൻ വെസ്റ്റ് സെൻസസ് മേഖലയിലുൾപ്പെടുത്തിയിട്ടുള്ള യു.എസ്. സംസ്ഥാനമായ അലാസ്കയിലെ ഒരു ചെറു പട്ടണമാണ്. 2010 ലെ യു.എസ്. സെൻസസിൽ ഈ പട്ടണത്തിൽ 102 പേരുള്ളതായി കണക്കാക്കിയിരിക്കുന്നു. ബെറ്ംഗ് കടലിൽ പ്രിബിലോഫ്സ് എന്ന ചെറു അഗ്നിപർവ്വത ദ്വീപസമൂഹങ്ങളിലുൾപ്പെട്ട സെൻറ് ജോർജ് ദ്വീപിലെ പ്രധാന ആവാസ മേഖലായണിത്.
കെ-വൈർ ശസ്ത്രക്രിയ

ലഘുചിത്രം|ഒടിഞ്ഞ കൈയ്യക്ക് ഇട്ടിരിക്കുന്ന കെ-വയർ എക്സ്റേയിൽ
ഒടിഞ്ഞ അസ്ഥികൾ കൂട്ടിയോജിച്ച് ഉറപ്പിച്ച് നിർത്താൻ ഉപയോഗിക്കുന്ന നേർത്ത സ്റ്റെയിൻലെസ്സ് സ്റ്റീൽ കമ്പിയാണ് കിഷ്നർ വൈർ (Kirschner wire /K-wire) അഥവാ കെ-വൈർ. 1909ൽ ആദ്യമായി ഈ വിദ്യ പ്രയോഗിച്ച ജർമ്മൻ സർജനായിരുന്ന മാർട്ടിൻ കിഷ്നർ ആണ് ഇതിന്റെ ഉപജ്ഞാതാവ്.  ഇന്ന് മൃഗങ്ങളിലും മനുഷ്യരിലും ഈ സംവിധാനം വ്യാപകമായി ഉപയോഗിക്കപ്പെടുന്നു. ത്വക്കിലൂടെ ഡ്രിൽ ഉപയോഗിച്ച് പിരിച്ച് കയറ്റുകയാണ് സാധാരണ ചെയ്യാറുള്ളത്. വിട്ടുമാറിയ അസ്ഥി കഷണങ്ങളെ ഒന്നിപ്പിച്ച് ഉറപ്പിക്കുകയാണ് ഇതിന്റെ ധർമ്മം.
വലത്ത്‌|ലഘുചിത്രം|കണങ്കൈയിൽ പൊട്ടൽ നികത്താൻ ഉപയോഗിക്കുന്ന കെവൈർ

## ശസ്ത്രക്രിയാ സന്ദർഭങ്ങൾ
* കെ-വൈറുകൾ ഏറയും താൽക്കാലികമാണ്. അസ്ഥികൾ ഉറച്ചുകഴിഞ്ഞാൽ അവ ഊരി മാറ്റപ്പെടുന്നു.സാധാരണ ഗതിയിൽ നാല് ആഴ്ചകൾക്ക് ശേഷമാണ് അവ മാറ്റപ്പെടുന്നത് 
* ഒടിഞ്ഞു മാറിയ കഷണങ്ങൾ ചെറുതാണെങ്കിൽ കെ-വൈറുകൾ അനുയോജ്യമാണ്. നീണ്ട അസ്ഥികളിൽ അസ്ഥി നാളത്തിൽ കടത്തിയും ഇവ നിക്ഷേപ്പിക്കുന്നു (intra medullary fixation).
* ഒന്നിലധികം കെ വൈയുറുകൾ വേണ്ടി വരുന്ന സന്ദർഭങ്ങളുണ്ടാവും അത്തരം അവസരങ്ങളിൽ ഈ കെ വൈറുകളെ കൂട്ടിമുറുക്കാൻ മറ്റൊരു നൂൽ കമ്പി വരിയുന്നു. ഇതിനു ടെൻഷൻ ബാൻഡ് വൈറിംഗ് (Tension band wiring) എന്നു പറയുന്നു.കാൽമുട്ടിന്റെയും കൈമുട്ടിന്റെയും ഒടിവുകൾ ഇപ്രകാരം നികത്തുക പതിവാണ് 
* അസ്ഥി ചലനം താൽകാലികമായി ഇല്ലാതാക്കാനുള്ള ഒരു ഉപാധികൂടിയാണ് കെ-വൈർ ശസ്ത്രക്രിയ.(temporary immobilization)

## അപായ സാധ്യതകൾ
* ത്വക്കില്ലുടെ കടത്തി അസ്ഥിക്കുള്ളിൽ കമ്പി നിക്ഷേപിക്കുന്ന ഈ പ്രക്രിയയിൽ ത്വിക്കിൻ പുറത്തുള്ള രോഗാണുക്കൾ അസ്ഥിയിലേക്ക് പടരാനുള്ള  സാധ്യത നിലനിൽകുന്നു.
* കെ-വൈറുകൾ വളയുകയോ ഒടിഞ്ഞു പോവുകയോ ചെയ്തേക്കാം. 
*  ചലനം കൂടുതലുള്ള അസ്ഥി ഭാാഗങ്ങളിൽ കെ-വൈറിനു ഇളക്കമോ സ്ഥാന മാറ്റമോ സംഭവിക്കാൻ സാധ്യതയുണ്ട്.
* വലിയ സ്ഥാനഭ്രംശമാണ് (Migration of K-wires) സംഭവിക്കുന്നതെങ്കിൽ കെ വൈറുകൾക്ക് മറ്റ് അവയവങ്ങളെ തുളയ്ക്കാം. ധമനികൾ, പേശികൾ, ഹൃദയം, ശ്വാസകോശം തുടങ്ങിയവയ്ക്ക് ക്ഷതമേൽക്കാം ,  .

## അവലംബം

വർഗ്ഗം:വൈദ്യശാസ്ത്രം
വർഗ്ഗം:വൈദ്യശാസ്ത്ര ഉപകരണങ്ങൾ
വർഗ്ഗം:ചികിത്സാരീതികൾ
വർഗ്ഗം:ശസ്ത്രക്രിയ
ഗൺസ് എൻ' റോസസ്

ഒരു അമേരിക്കൻ ഹാർഡ് റോക്ക് സംഗീത സംഘമാണ് **ഗൺസ് എൻ' റോസസ്** .1985-ൽ ലോസ് ഏഞ്ചൽസിൽ വെച്ചാണ് ഈ സംഘം രൂപീകൃതമായത്.ഗായകൻ ആക്സൽ റോസ്, പ്രധാന ഗിറ്റാറിസ്റ്റായി സ്ലാഷ്, റിഥം ഗിറ്റാറിസ്റ്റായി ഇസ്സി സ്റ്റാർഡ്ലിൻ ബാസ്സ് വാദ്യകനായി ഡഫ് മക് ഗാകൻ ഡ്രമ്മറായി സ്റ്റീവൻ അഡ്ലർ എന്നിവർ ചേർന്നാണ് ഈ സംഗീത സംഘം രൂപീകരിച്ചത്. ആറ് സ്റ്റുഡിയോ ആൽബങ്ങൾ പുറത്തിറക്കിയിട്ടുള്ള ഇവർ 10 കോടി  ആൽബങ്ങൾ ലോകമെമ്പാടുമായി വിറ്റഴിച്ചു കൊണ്ട് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള സംഗീത സംഘങ്ങളിൽ ഒന്നാണ്. *ലോകത്തിലെ ഏറ്റവും അപകടകാരികളായ സംഗീത സംഘം* എന്ന പേരിൽ അറിയപ്പെടുന്ന ഇവരെ 2012 ൽ റോക്ക് ആൻഡ് റോൾ ഹോൾ ഓഫ് ഫെയിം - ൽ ചേർക്കപ്പെട്ടിട്ടുണ്ട്.
## അവലംബം
ചർച്ച് ഹിസ്റ്ററി:സ്റ്റഡീസ് ഇൻ കൃസ്റ്റ്യാനിറ്റി ആന്റ് കൾച്ചർ

നാലു മാസത്തിലൊരിക്കൽ പ്രസിദ്ധീകരിക്കുന്ന ഒരു അക്കാദമിക് പ്രസിദ്ധീകരണമാണ് ചർച്ച് ഹിസ്റ്ററി:സ്റ്റഡീസ് ഇൻ കൃസ്റ്റ്യാനിറ്റി ആന്റ് കൾച്ചർ.1932-ൽ അമേരിക്കൻ സൊസൈറ്റി ഓഫ് ചർച്ച് ഹിസ്റ്ററി ആണ് ഈ പ്രസിദ്ധീകരണം പ്രസിദ്ധീകരിച്ച് തുടങ്ങിയത്.ആൻഡ്രേ സ്റ്റെർക്ക(മിന്നസോട്ട സർവ്വകലാശാല)ഇയാൻ കാമറൂൺ(കൊളംമ്പിയ യൂണിവേഴ്സിറ്റി)ഡാന റോബർട്ട്(ബോസ്റ്റൺ യൂണിവേഴ്സിറ്റി)ജോൺ സെർസ്ബാച്ച്(ഫ്ലോറിഡ യൂണിവേഴ്സിറ്റി) എന്നിവരാണ് ഇതിന്റെ എഡിറ്റർ ഇൻ ചീഫ്.ഈ വിഷയത്തെ സംബന്ധിക്കുന്ന ആധികാരിക രേഖയായി കരുതപ്പെടുന്ന ഈ പ്രസിദ്ധീകരണം ബ്രിട്ടനിലെ ജേണൽ ഓഫ് എക്കല്ലക്ടിക്കൽ ഹിസ്റ്ററിയുമായി താരതമ്യം ചെയ്യപ്പെടാറുണ്ട്
പല്ലോൺജി മിസ്ത്രി

ഐറിഷ്-ഇന്ത്യൻ നിർമ്മാണവ്യവസായിയാണ് **പല്ലോൺജി ഷാപൂർജി മിസ്ത്രി**.(ജ:1929).ഷാപൂർജി പല്ലോൺജി എന്ന വ്യവസായസ്ഥാപനത്തിന്റെ മേധാവിയുമാണ് മിസ്ത്രി.ബഹുരാഷ്ട്ര സ്ഥാപനമായ ടാറ്റാ സൺസിൽ 18.4 ശതമാനം വ്യക്തിഗത ഓഹരികൾ പല്ലോൺജി മിസ്ത്രിയുടെ പേരിലാണ്. 2016 സെപ്റ്റംബറിലെ കണക്കുകൾ പ്രകാരം 16.9 ബില്ല്യൺ അമേരിക്കൻ ഡോളറിന്റെ ആസ്തി പല്ലോൺജി മിസ്ത്രിയ്ക്കുണ്ട്. 2003 ൽ ഇന്ത്യൻ പൗരത്വം ഉപേക്ഷിച്ച പല്ലോൺജി ഐറിഷ് പൗരത്വത്തിനപേക്ഷിയ്ക്കുകയുണ്ടായി..പല്ലോൺജിയുടെ പുത്രനായ സൈറസ് മിസ്ത്രിയ്ക്ക് ടാറ്റാവ്യവസായ സ്ഥാപനങ്ങളുടെ നിയന്ത്രണച്ചുമതല 2012 മുതൽ 2016 ഒക്ടോബർ 24  വരെ ഉണ്ടായിരുന്നു.

## അവലംബം

വർഗ്ഗം:ഇന്ത്യൻ വ്യവസായികൾ
വർഗ്ഗം:1929-ൽ ജനിച്ചവർ
കോട്ട്ലിക്, അലാസ്ക

കോട്ട്ലിക് ( സെൻട്രൽ യുപിക് ഭാക്ഷയിൽ: Qerrulliik) കുസിൽവാക്ക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഔരു പട്ടണമാണ്. 2000 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 591 ആണ്.

## ഭൂമിശാസ്ത്രം
കോട്ട്ലിക് സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്. യൂക്കോൺ-കുസ്കോക്വിം അഴിമുഖത്ത് ഇമ്മോണാക്കിനു 35 മൈൽ വടക്കു കിഴക്കായി കോട്ട്ലിക് ചതുപ്പുനിലത്തിൻറെ കിഴക്കേ കരയിലാണ് പട്ടണം നിലകൊള്ളുന്നത്. 

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെ വിസ്തൃതി   ആണ്. ഇതിൽ  ഭാഗം കരയും ബാക്കി  ഭാഗം (17.85%) വെള്ളവുമാണ്. സബ്-ആർട്ടിക് കാലാവസ്ഥയാണിവിടെ. താപനില -50 യ്ക്കും 87 നുമിടയ്ക്കാണ്. ശരാശരി 60&nbsp;ഇഞ്ചുവരെ മഞ്ഞുപെയ്യാറുണ്ട്.
ശാന്തൻ സ്രാവ്

കടൽ വാസിയായ ഒരു മൽസ്യമാണ് **ശാന്തൻ സ്രാവ് ** അഥവാ **Graceful Shark (Queensland Shark ). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.

## ശരീര ഘടന
തടിച്ചുരുണ്ട ശരീര പ്രകൃതിയാണ് ഇവയ്ക്ക്, 5 .6 അടി നീളം വെക്കുന്ന ഇനമാണ് ഇവ. ചിറകിന്റെയും വാളിന്റെയും അറ്റത്തു കറുത്ത അടയാളം കാണാം .

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ.

## ആവാസ വ്യവസ്ഥ
കടലിൽ മേൽത്തട്ടിലും 160 അടി വരെ താഴ്ചയിലും ഇവയെ കാണുന്നു . 
## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് , മനുഷ്യരെ അക്രമിക്കുന്നത്തിൽ മുൻപ്പിൽ നിൽക്കുന്ന ഇനമാണ് ഈ കുടുംബം . 

## അവലംബം

## പുറത്തേക്കുള്ള കണ്ണികൾ
* Species Description of Carcharhinus amblyrhynchoides at www.shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
അടയ്ക്കാ വണ്ട്

ആന്ദ്രിബിഡേ കുടുംബത്തിൽപ്പെടുന്ന ഒരിനം വണ്ടുകളാണ് **അടയ്ക്കാ വണ്ട്** (Coffee Bean Weevil). 

## വിവരണം
ഇവയ്ക്ക് ഏതാണ്ട്  3–5 മില്ലിമീറ്റർ നീളമുണ്ടാവും. ചാരനിറം കലർന്ന ഈ വണ്ടുകൾ കാപ്പിക്കുരു, കൊക്കോ തുടങ്ങിയവയെ ആക്രമിക്കുന്നവയാണ്. ശേഖരിച്ചുവചിരിക്കുന്ന വിളകളെയാണ് ഇവ സാധാരണ ആക്രമിക്കുന്നത്. ഇവയുടെ ലാർവകൾ വിത്തുകളുടെ ഉള്ളിലേക്ക് ദ്വാരങ്ങൾ ഉണ്ടാക്കി അതിനുള്ളിൽ പ്യൂപ്പയായി മാറുന്നു. വളർച്ചയെത്തിയ കീടങ്ങൾ വിത്തിനു ദ്വാരമുണ്ടാക്കി പുറത്തേക്കു വരുന്നു.

## വിതരണം
മധ്യരേഖപ്രദേശങ്ങളിൽ ആണ് ഇവ കാണപ്പെടുന്നത്. 

## അവലംബം

വർഗ്ഗം:വണ്ടുകൾ
ടാറ്റാ സൺസ്

ടാറ്റാ വ്യവസായസ്ഥാപനങ്ങളെ നിയന്ത്രിക്കുന്ന കമ്പനിയാണ് 1868 ൽ രൂപം കൊണ്ട **ടാറ്റാ സൺസ് ലിമിറ്റഡ്.**.ജംഷഡ്ജി ടാറ്റയാണ്‌ ടാറ്റ വ്യവസായ സ്ഥാപനത്തിന്റെ സ്ഥാപകൻ.ടാറ്റാ വ്യവസായകുടുംബം നിയന്ത്രിക്കുന്ന അനേകം ട്രസ്റ്റുകളുടെ കീഴിലാണ് 66 ശതമാനം വരുന്ന ടാറ്റാ സൺസിന്റെ ഓഹരികൾ നിക്ഷിപ്തമായിരിയ്ക്കുന്നത്.
## അവലംബം

വർഗ്ഗം:ടാറ്റ ഗ്രൂപ്പ്
ഫാലി സാം നരിമാൻ

ഭാരതീയനായ ഒരു പ്രശസ്ത അഭിഭാഷകനും നിയമ വിദഗ്ദ്ധനുമായിരുന്നു **ഫാലി സാം നരിമാൻ.(Fali Sam Nariman - 10 ജനുവരി 1929 - 21 ഫെബ്രുവരി 2024)**.ഇന്ത്യൻ ഭരണഘടനയിൽ അഗാധ പാണ്ഡിത്യമുള്ള അദ്ദേഹം 1971 മുതൽ 2024 വരെ സുപ്രീം കോടതിയിൽ മുതിർന്ന അഭിഭാഷകനായിരുന്നു.1991 മുതൽ 2010 വരെ ബാർ അസോസിയേഷൻ ഓഫ് ഇന്ത്യയുടെ പ്രസിഡണ്ടായും പ്രവർത്തിച്ചു. അന്താരാഷ്ട്ര ഒത്തുതീർപ്പ് (international arbitration) വിദഗ്ദ്ധനാണ് നരിമാൻ. പ്രശസ്തമായ പല കേസുകളും വാദിച്ചിട്ടുണ്ട്.1972-1975 കാലത്ത് ഇന്ത്യയുടെ അഡീഷനൽ സോളിസിറ്റർ ജനറലായിരുന്നു. 1991 ൽ പദ്മ ഭൂഷണും 2007 ൽ പദ്മ വിഭൂഷണും 2002 ൽ ഗ്രൂബർ പ്രൈസും ലഭിച്ചു.1999-2005 കാലത്ത് രാജ്യസഭാ അംഗമായിരുന്നു

## ജീവിതരേഖ
ഭരണഘടനാ വിദഗ്ധനായി ഇന്ത്യയിലെ ഏറ്റവും ഉന്നത പദവിയിലിരുന്ന 
സുപ്രീം കോടതിയിലെ സീനിയർ അഭിഭാഷകനായിരുന്ന ഫാലി എസ് നരിമാൻ്റെ ജീവിതരേഖ ഇന്ത്യയിലെ നീതി ന്യായ വ്യവസ്ഥയുടെ കഥ കൂടിയാണ്.

റംഗൂണിൽ ഇന്ത്യയിൽ നിന്നുള്ള പാഴ്സി ദമ്പതികളുടെ പുത്രനായി ജനിച്ച ഫാലിയുടെ മാതാപിതാക്കൾ സാം ബരിയാഞ്ജി നരിമാനും ബാനുവും ആയിരുന്നു.ഒരു ഇൻഷുറൻസ് കമ്പനിയിൽ ഉദ്യോഗസ്ഥനായിരുന്നു പിതാവ്. സിംലയിലെ ബിഷപ് കോട്ടൺ സ്കൂളിലായിരുന്നു പ്രാഥമിക വിദ്യാഭ്യാസം. തുടർന്ന് മുംബൈയിലെ സെന്റ് സേവ്യേഴ്സ് കോളേജിൽ നിന്നും ധനതത്വശാസ്ത്രവും ചരിത്രവുമുൾപ്പെട്ട വിഷയത്തിൽ ബിരുദം നേടി.തുടർന്ന്  ഗവണ്മെന്റ് ലോ കോളേജിൽ നിന്നായിരുന്നു നിയമ ബിരുദം. അദ്ദേഹത്തിന്റെ ആത്മകഥയാണ് *ബിഫോർ മെമ്മറി ഫേഡ്സ്.
*

1950-ൽ ഹൈക്കോടതി അഭിഭാഷകനായി എൻറോൾ ചെയ്തു. 1961-ൽ സീനിയർ അഭിഭാഷകനായ അദ്ദേഹം 1971 മുതൽ 2024 വരെ നീണ്ട 53 വർഷക്കാലം
സുപ്രീം കോടതിയിലെ സീനിയർ അഭിഭാഷകനായിരുന്നു.
1972 മുതൽ 1975 വരെ ഇന്ത്യയുടെ അഡീഷണൽ സോളിസിറ്റർ ജനറലായും പ്രവർത്തിച്ചു.
1991 മുതൽ 2010 വരെ ബാർ അസോസിയേഷൻ ഓഫ് ഇന്ത്യയുടെ അഖിലേന്ത്യ പ്രസിഡൻ്റായിരുന്നു.
1995 മുതൽ 1997 വരെ ഇൻ്റർനാഷണൽ കമ്മീഷൻ ഓഫ് ജൂറിസ്റ്റ് എക്സിക്യൂട്ടീവ് കമ്മറ്റി ചെയർമാനായും 1999-ൽ 
യു.എൻ. കോൺഫറൻസ് ഓണർ ട്രേഡ് & ഡെവലപ്പ്മെൻ്റ് ഉപദേശക ബോർഡ് അംഗം 
എന്നീ നിലകളിലും പ്രവർത്തിച്ചു.
നിയമ രംഗത്തിന് നൽകിയ സംഭാവനകൾ പരിഗണിച്ച് ഫാലി എസ് നരിമാനെ രാജ്യം
1991-ൽ പത്മഭൂഷണും 
2007-ൽ പത്മവിഭൂഷണനും നൽകി ആദരിച്ചു.

** രചിച്ച പുസ്തകങ്ങൾ **

* The State of Nation 
* God Save The Honble Supreme Court

## സ്വകാര്യ ജീവിതം
* ഭാര്യ : ബാപ്സി നരിമാൻ
* മക്കൾ : 
* റോഹിൻ്റൺ നരിമാൻ (സുപ്രീം കോടതി സീനിയർ അഭിഭാഷകൻ, സുപ്രീം കോടതി ജഡ്ജി, മുൻ അഡീഷണൽ സോളിസിറ്റർ ജനറൽ ഓഫ് ഇന്ത്യ)
* അനഹീത (സ്പീച്ച് തെറാപ്പിസ്റ്റ്)

## മരണം
ഏഴു പതിറ്റാണ്ടിലേറെ കാലം അഭിഭാഷകനായി പ്രാക്ടീസ് തുടർന്ന്
പോരെവെ വാർധക്യ സഹജമായ
അസുഖങ്ങൾക്ക് ചികിത്സയിലിരിക്കെ-95 മത്തെ വയസിൽ 2024 ഫെബ്രുവരി 21ന് പുലർച്ചെ
അന്തരിച്ചു.

## അവലംബം
വർഗ്ഗം:ഇന്ത്യൻ അഭിഭാഷകർ
വർഗ്ഗം:1929-ൽ ജനിച്ചവർ
ന്യുയിക്സട്ട്, അലാസ്ക

ന്യുയിക്സട്ട്  (Noak-sit) നോർത്ത് സ്ലോപ്പ് ബറോയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. ഈ പട്ടണത്തിലെ ജനസംഖ്യ 2000 ലെയും 2010 ലെയും സെൻസസുകൾ അനുസരിച്ച് യഥാക്രമം 433, 402 എന്നിങ്ങനെയാണ്.

## ചരിത്രം

കോൾവില്ലെ നദീമുഖത്തിലെ തുരുത്ത് പരമ്പരാഗതമായി ഇനുപ്യാറ്റ് വർഗ്ഗക്കാർ ഒത്തുകൂടുന്ന സ്ഥലവും മീൻ പിടുത്തത്തിനും വേട്ടയ്ക്കും പറ്റിയ ഒരു പ്രദേശവുമാണ്. ബറോയിൽ നിന്നും 27 കുടുംബങ്ങൾ ഈ ഭാഗത്തേയ്ക്കു താമസിക്കുവാന് വന്ന കാലത്ത്, ആർട്ടിക് സ്ലോപ്പ് പ്രദേശിക ഭരണകൂടം 1974 ൽ ഇവിടെ വില്ലേജ് സ്ഥാപിക്കുകയും 1975 ൽ സംയോജിപ്പിച്ച് ഇതൊരു സെക്കൻറ് ക്ലാസ് പട്ടണമായി ഉയർത്തുകയും ചെയ്തു. സ്ഥിരമായ പാർപ്പിടങ്ങൾ നിർമ്മിക്കുന്നതുവരെ പട്ടണത്തിലെ പുതിയ താമസക്കാർ ഏകദേശം 18 മാസത്തോളം ടെൻറുകളിലാണ് വസിച്ചിരുന്നത്. ബറോയിൽ നിന്നുള്ള ചരക്കു വിമാനങ്ങളും യാത്രാവിമാനങ്ങളും ന്യുയിക്സട്ട് എയർപോർട്ടു വഴി സാധനങ്ങളും സേവനങ്ങളുമെത്തിക്കുന്നു. വർഷത്തിൽ നാലു മാസത്തോളം  ന്യുയിക്സട്ട് നിവാസികൾക്ക് ഡാൽട്ടൺ ഹൈവേയിലേക്കുള്ള വഴി പ്രവേശിക്കുവാൻ സാധിക്കുന്നു.

## ഭൂമിശാസ്ത്രം
ന്യുയിക്സട്ട്  പട്ടണത്തിൻറെ അക്ഷാംശ രേഖാംശങ്ങൾ 70°12′59″N 151°0′21″W (70.216338, -151.005725).
ബ്യൂഫോർട്ട് കടൽത്തീരത്തുനിന്ന് ഏകദേശം 35 മൈൽ (56 കി.മീ.) അകലെ നോർത്ത് സ്ലോപ്പ് ബറോയിലെ നെച്ചെലിക് ചാനലിലാണ് ന്യുയിക്സട്ട് പട്ടണം സ്ഥിതി ചെയ്യുന്നത്. കോൾവില്ലെ നദിയുടെ ഏകദേശം 18 മൈൽ തെക്കുഭാഗത്തായിട്ടാണ് ഈ പട്ടണം. ബറോയിലേയ്ക്ക് ഇവിടെ നിന്നുള്ള ദൂരം 136 മൈലാണ്.  
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം, പട്ടണത്തിൻറെ ആകെ വിസ്തൃതി 9.2 സ്ക്വയർ മൈലാണ് (24 km2). ശിശിരാകാലത്ത് ന്യുയിക്സട്ടിലെത്തനാൻ വഴി ഐസ് റോഡാണുപയോഗിക്കുന്നത്.
സെൻറ് പോൾ, അലാസ്ക

**സെൻറ് പോൾ (അല്യൂട്ട ഭാക്ഷയിൽ** : Tamax̂ Amix̂) അലേഷ്യൻ വെസ്റ്റ് സെൻസസ് മേഖലയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. ബെറിംഗ് കടലിലെ പ്രിബിലോഫ്സ് ദ്വീപസമുഹങ്ങളിൽ സ്ഥിതി ചെയ്യുന്ന സെൻറ് പോൾ ദ്വീപിലെ പ്രധാന അധിവാസമേഖലയാണ് സെൻറ് പോൾ പട്ടണം. സെൻറ് പോള് ദ്വീപ് പക്ഷിനിരീക്ഷണത്തിനു പേരുകേട്ട സ്ഥലമാണ്. പട്ടണത്തിലെ ജനസംഖ്യ 2010 ലെ സെൻസസ് അനുസരിച്ച് 479 ആണ്.
വിബ്രിയോ വൾനിഫിക്കസ്

വിബ്രിയോ ജനുസിൽപ്പെട്ട ഒരു ബാക്റ്റീരിയയാണ് **വിബ്രിയോ വൾനിഫിക്കസ്**. സമുദ്രങ്ങളുമായി ബന്ധപ്പെട്ട പരിതഃസ്ഥിതികളിലാണ് ഈ ബാക്റ്റീരിയ കാണപ്പെടുന്നത്. മനുഷ്യരിൽ മരണകാരണമായേക്കാവുന്ന രോഗമുണ്ടാക്കാൻ ഈ ബാക്റ്റീരിയക്കാവും. 1976ലാണ് രോഗകാരി എന്ന നിലയിൽ ഈ ബാക്റ്റീരിയയെ സ്ഥിരീകരിക്കുന്നത്. താപനില കൂടിയതും ലവണാംശം കുറഞ്ഞതുമായ കടൽവെള്ളം ഇവയുടെ വളർച്ചയ്ക്ക് അനുകൂലമാണ്. ആഗോളതാപനം ഈ ബാക്റ്റീരിയകൾക്ക് കൂടുതൽ പ്രദേശങ്ങളിലേക്കു വ്യാപിക്കാനുള്ള സാഹചര്യം ഒരുക്കും എന്നു കണക്കാക്കപ്പെടുന്നു.  കക്ക പോലുള്ള ജീവികളിലും മറ്റും ഈ ബാക്റ്റീരിയയ്ക്ക് വസിക്കാനാകും. 

സാധാരണഗതിയിൽ ബാക്റ്റീരിയ ബാധിച്ച കക്കയിറച്ചിയും മറ്റും കഴിക്കുന്നവരിലാണ് രോഗബാധ കാണപ്പെടാറ്. ഛർദ്ദിയും വയറിളക്കവുമാണ് ലക്ഷണങ്ങൾ. എന്നാൽ   അമേരിക്കയിലെ മേരിലാൻഡിൽ വിബ്രിയോ വൾനിഫിക്കസ് ബാക്റ്റീരിയ മുറിവിലൂടെ ശരീരത്തിലെത്തി മൈക്കൽ ഫങ്ക് എന്നയാൾ മരണമടഞ്ഞതായി റിപ്പോർട്ടുണ്ടായിരുന്നു.

## അവലംബം

വർഗ്ഗം:ബാക്ടീരിയ രോഗങ്ങൾ